(Proiect)
Strategia de dezvoltare

a serviciilor sociale în județul Covasna

pe anii 2021 - 2027
1. INTRODUCERE 

În conformitate cu prevederile Hotărârii de Guvern nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, una dintre funcțiile îndeplinite de Direcţia Generală de Asistenţă Socială şi Protecţia Copilului, în calitate de instituţie publică cu personalitate juridică înfiinţată în subordinea Consiliului Judeţean Covasna, pentru asigurarea aplicării politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială, este funcția de strategie.

Prin această funcție, Direcția generală asigură elaborarea strategiei şi planului anual de dezvoltare a serviciilor sociale, pe care le supune spre aprobare consiliului judeţean.

Strategia de dezvoltare a serviciilor sociale în județul Covasna pe anii 2014-2020 a fost aprobată prin Hotărârea nr. 21/2014, apoi  modificată și completată prin  Hotărârea nr. 114/2017 a Consiliului Județean Covasna. 
Prezenta strategie își propună să continue demersurile în vederea îmbunătățirii și diversificării serviciilor acordate tuturor categoriilor de beneficiari.

2. OBIECTIVUL GENERAL AL STRATEGIEI

Obiectivul general al strategiei îl constituie dezvoltarea în continuare a sistemului de servicii sociale specializate existent în judeţul Covasna în vederea asigurării accesibilităţii, transparenţei şi coerenţei sistemului în beneficiul persoanei ori familiei, aflată în situaţii specifice de vulnerabilitate sau de risc de excludere socială, lărgirea gamei de servicii. 
Considerăm că în creşterea, îngrijirea şi educarea copilului, în asistenţa persoanei cu dizabilități, a persoanei vârstnice sau a oricărei alte persoane aflate în situaţie de risc de excludere socială rolul primordial îl are familia. Eforturile societăţii trebuie îndreptate în direcţia întăririi şi susţinerii familiei în asumarea responsabilităţilor. Responsabilizarea familiei însă nu se poate realiza fără o abordare sistematică a problemelor cu care se confruntă aceştia. 
Astfel, resursele pentru depăşirea unor situaţii dificile trebuie căutate pe rând la familia extinsă, reţeaua socială a familiei, profesioniştii care intervin la un moment dat, comunitatea, autorităţile locale şi serviciile sociale primare, de prevenire şi, în ultimă instanţă, în intervenţia specializată.

Este foarte important ca toate instituţiile care, prin activitatea lor, au legătură cu copiii şi adulţii aflaţi în situaţie de risc de excludere socială, să conştientizeze faptul că sunt deopotrivă responsabile pentru protejarea intereselor şi a drepturilor  acestor persoane.

Identificarea și antrenarea resurselor necesare, responsabilizarea factorilor relevanţi şi asigurarea unui parteneriat eficient în vederea valorizării persoanelor aparținătoare grupurilor vulnerabile în societate şi a promovării, protecţiei şi respectării drepturilor acestora constituie factori de succes în atingerea obiectivelor prezentei strategii.
3. SCOPUL STRATEGIEI

Scopul prezentei strategii este realizarea unui sistem funcţional, eficient de asistenţă socială în județul Covasna, asigurarea accesului la o gamă largă de servicii sociale, care să răspundă nevoilor individuale identificate. 
Prin implementarea strategiei ne propunem prevenirea intrării copilului într-o situație de dificultate, creşterea calităţii vieţii copiilor, a persoanelor cu dizabilități şi a adulților aflați în situaţie de risc de excludere socială în judeţ, accesul tuturor categoriilor vulnerabile la servicii, urmărindu-se ca serviciile pentru aceste categorii să respecte standarde minime prevăzute prin reglementări legale, în funcție de resursele care vor sta la dispozitie. 

Considerăm că serviciile şi prestaţiile de asistenţă socială trebuie să fie dezvoltate şi îmbunătăţite la nivel judeţean de toți furnizorii de servicii sociale (publice sau private), şi să se adreseze tuturor categoriilor de beneficiari: copii şi familii, vârstnici, persoane cu dizabilități, alte persoane aflate în situaţie de risc. 

Măsurile şi acţiunile menite să asigure prevenirea, limitarea sau înlăturarea efectelor temporare sau excluderea socială vor trebui luate printr-o abordare bazată pe parteneriat în planificarea şi furnizarea de asistenţă socială: parteneriate între instituţiile/autoritățile publice precum şi între acestea şi organizaţiile neguvernamentale, atât la nivel național, județean, cât și la nivel local. 

Prezenta strategie își propune susținerea/dezvoltarea următoarelor tipuri de servicii:

· Serviciile pentru copii, tineri, familii - sunt destinate categoriei prioritare de beneficiari care cuprinde copiii (0-18 ani) şi familiile aflate în dificultate sau cu risc sporit de a ajunge în această situaţie. Tot în această categorie includem copiii cu nevoi speciale, cu deficienţe fizice sau de învăţare.

În ceea ce privește protecția copilului, obiectivul prezentei strategii este de a reafirma interesul special şi prioritatea acordată problematicii copiilor, prin promovarea și protecția drepturilor tuturor copiilor. 

· Serviciile pentru persoanele cu dizabilități - sunt destinate persoanelor cu dizabilități, definite ca fiind acele persoane cărora mediul social, neadaptat deficienţelor lor fizice, senzoriale, mentale, le împiedică total sau le limitează accesul cu şanse egale la viaţa socială potrivit vârstei, sexului, factorilor materiali, sociali, şi culturali proprii, necesitând măsuri de protecţie specială în sprijinul integrării lor sociale şi profesionale. Aceste servicii includ, aşadar, serviciile pentru adulţii cu dizabilități fizic (inclusiv deficienţe senzoriale), somatic, mintal, psihic, asociat, boli rare, HIV/SIDA.
În domeniul protecției persoanelor cu dizabilități, prin prezenta strategie dorim să ne asigurăm că efectele dizabilității sunt minime/diminuate prin respectarea drepturilor persoanelor cu dizabilități, ne propunem susţinerea unui mediu înconjurător mai sigur, a unor servicii sociale diversificate, adecvate nevoilor identificate, prevenirea excluziunii sociale, integrarea şi incluziunea, după caz.

· Serviciile pentru persoane vârstnice - sunt destinate persoanelor care au împlinit vârsta de pensionare conform legislaţiei în vigoare, şi care din motive diferite (starea de sănătate, venituri insuficiente, lipsa relaţiilor sociale) se află în situaţie de risc de excludere socială.
Privind persoanele vârstnice, strategia propune garantarea dreptului la asistenţă socială a persoanelor vârstnice în vederea diminuării dependenţei şi prevenirii excluziunii sociale. 

· Servicii destinate victimelor violenței în familie – se adresează acelor persoane adulte ale căror securitate le este pusă în pericol în familie, din cauza violenţei unui alt membru din familie sau partener.
În acest domeniu strategia propune măsuri pentru prevenirea, reducerea actelor de violență în familie, pentru reducerea riscului recidivei, respectiv asigurarea unor servicii specializate care să atenueze sentimentul de insecuritate al victimei și să faciliteze reintegrarea socială a persoanelor victime ale violenței în familie sau agresorilor.
· Servicii destinate altor categorii - strategia este elaborată și pentru alte categorii de persoane ori familii, aflate în situaţii specifice de vulnerabilitate sau de risc de excludere socială (persoane fără adăpost, victime ale traficului de persoane, etc.). 

Există standarde specifice pentru toate tipurile de servicii sociale care pot fi furnizate. În aceste condiții, factorii care pot influența calitatea serviciilor acordate vor fi:

· Resurse umane specializate şi suficiente numeric în raport cu numărul total de beneficiari;

· Resursele financiare avute la dispoziție și capacitatea furnizorilor de a atrage fonduri suplimentare; 

· Reţea informaţională şi informatizată care să permită accesul comun al instituţiilor şi organizaţiilor competente la baza de date cu privire la nevoia socială;

· Management eficient şi eficace.

4. PRINCIPIILE și valorile generale care stau la baza furnizării serviciilor sociale 

Serviciile sociale oferite trebuie să răspundă nevoilor sociale individuale, familiale sau de grup, în vederea prevenirii, limitării şi depăşirii unor situaţii de dificultate, vulnerabilitate sau dependenţă, pentru prezervarea autonomiei şi protecţiei persoanei, pentru prevenirea marginalizării şi excluziunii sociale şi în scopul creşterii calităţii vieţii.

Principiile şi valorile care stau la baza furnizării serviciilor sociale sunt:
Principii:

a. Principiul solidarităţii sociale

Comunitatea participă la sprijinirea persoanelor care nu îşi pot asigura nevoile sociale, pentru menţinerea şi întărirea coeziunii sociale.

b. Principiul universalităţii
Fiecare persoană are dreptul la asistenţă socială, în condiţiile prevăzute de lege. Prin acest drept recunoaştem principiul accesului egal la servicii pentru persoanele care domiciliază sau au reşedinţa pe raza municipiului.

c. Principiul subsidiarităţii

Statul prin autorităţile publice locale intervine când resursele personale şi comunitare nu au satisfăcut sau au satisfăcut insuficient nevoile sociale ale persoanelor cu domiciliul sau reşedinţa pe raza judeţului. 

d. Principiul planificării şi furnizării de servicii sociale pe baza datelor concrete

Pentru asigurarea unor servicii de calitate care să satisfacă nevoile celor mai  defavorizate categorii sociale, planificarea şi furnizarea acestor servicii au la bază o bună informare privind nevoia socială pe care serviciile încearcă să o acopere, impactul serviciilor asupra nevoii respective şi asupra vieţii cetăţenilor.

e. Proximitate în furnizarea de servicii sociale
Serviciile sociale oferite vor fi adaptate nevoilor comunităţii sociale în schimbare ale fiecărei persoane, oricare potenţial beneficiar putând accede în mod facil la aceste servicii.

f. Abordarea integrată în furnizarea serviciilor sociale

Acordarea de servicii sociale se bazează pe evaluarea completă şi complexă a nevoilor solicitanţilor, a situaţiilor de risc şi criză pentru individ, familie şi copil urmată de intervenţia planificată asupra tuturor aspectelor problemei sociale de rezolvat.

g. Eficacitate şi eficienţă

Serviciile sociale oferite trebuie să fie eficace şi eficiente, resursele posibile să fie corect utilizate, răspunzând nevoii sociale a solicitantului pentru restabilirea echilibrului psiho-social al acestuia. 
h. Îmbunătăţirea continuă
DGASPC Covasna are o abordare proactivă pentru satisfacerea nevoilor sociale ale comunităţii fiind preocupat de îmbunătăţirea permanentă a calităţii serviciilor sociale urmărind respectarea standardelor de calitate.

i. Parteneriat

Parteneriatul este conceput atât ca principiu al întregii activităţi de asistenţă socială, cât şi ca mijloc  de realizare a strategiei-prin convenţii de parteneriat între principalii factori implicaţi. 
j. Orientarea spre rezultate
Serviciul social are ca obiectiv principal orientarea spre rezultate în beneficiul persoanelor deservite. Impactul serviciilor sociale se va  monitoriza şi evalua în permanenţă.

Valori

a. Egalitatea de şanse

Toate persoanele vulnerabile beneficiază de oportunităţi egale cu privire la accesul la serviciile sociale şi de tratament egal prin evitarea oricăror forme de discriminare de ordin politic, economic, religios sau de altă natură.

b. Libertatea de a alege serviciul social în funcţie de nevoia socială
Fiecărei persoane îi este respectată alegerea făcută privind serviciul social ce răspunde nevoii sale sociale. În situaţia în care unele persoane se expun riscului, serviciile sociale vor promova interesele acestor persoane şi vor avea o preocupare continuă pentru bunăstarea acestora.

c. Independenţa şi individualitatea fiecărei persoane   

Fiecare persoană are dreptul să fie parte integrantă a comunităţii, păstrându-şi în acelaşi timp independenţa şi individualitatea. Dacă unele persoane se află într-o situaţie de vulnerabilitate acestea au dreptul să-şi aleagă serviciul social care să le asigure starea de normalitate păstrându-şi independenţa şi individualitatea evitând etichetarea lor ca beneficiari de asistenţă socială, ca fiind diferiţi de ceilalţi cetăţeni. Acest principiu urmăreşte să evite marginalizarea beneficiarilor de servicii sociale pe baza principiului că toţi cetăţenii, indiferent dacă necesită servicii de asistenţă socială sau nu, sunt fiinţe umane normale cu nevoi şi aspiraţii normale.

d. Transparenţa şi participarea în acordarea serviciilor sociale            

Fiecare persoană are acces la informaţiile privind drepturile fundamentale, măsurile legale de asistenţă socială precum şi posibilitatea de contestare a deciziei de acordare a unor servicii sociale. Membrii comunităţii sunt  încurajaţi şi sprijiniţi pentru a fi parte integrantă în planificarea şi furnizarea serviciilor în comunitate.

e. Confidenţialitatea  

În acordarea serviciilor sociale se impune luarea de măsuri posibile şi rezonabile astfel încât informaţiile care privesc beneficiarii  să nu fie divulgate sau făcute publice fără acordul persoanei în cauză.       

f. Respectarea demnității umane
Fiecare persoană este unică şi trebuie să i se respecte demnitatea. Fiecărei persoane îi este garantată dezvoltarea liberă şi deplină a personalităţii. Toate persoanele  sunt tratate cu demnitate cu privire la modul lor de viaţă, cultură, credinţele şi valorile personale.  
5.  Grupuri țintă ale sistemULUI de servicii sociale
Principalele categorii de persoane identificate ca posibile grupuri ţintă ale sistemelor de servicii sociale privesc copiii și familiile acestora, tinerii beneficiari ai unei măsuri de protecție, copiii abuzați, neglijați sau supuși exploatării, copiii delincvenți, copiii cu tulburări de comportament, copiii cu dizabilităţi, HIV/SIDA şi boli cronice grave, persoanele cu dizabilităţi, victimele violenţei în familie, persoanele vârstnice, precum și persoanele adulte aflate în alte situații de risc. 

· Copiii aflaţi la risc de separare de părinţi - din această categorie fac parte şi copiii din familii aflate în situaţie de criză (de ex: calamităţi naturale, lipsa unei locuinţe, pierderea veniturilor) pentru care modalitatea de intervenţie trebuie să fie rapidă. Pentru aceşti copii, planul de servicii va trebui să cuprindă şi măsuri imediate care deocamdată, nu sunt expres prevăzute în lege, care să susţină familia până la punerea în drepturi şi ieşirea din situaţia care a generat criza.

· Copiii părăsiţi în unităţi sanitare - pentru copiii nou născuţi sănătoşi sau cu diferite dizabilităţi, dar şi copiii de diferite vârste, părăsiţi în diferite unităţi sanitare, trebuie să se dispună plasamentul în regim de urgenţă în termen de 5 zile de la constatarea părăsirii acestuia, dacă starea de sănătate o permite. 

· Tinerii beneficiari ai unei măsuri de protecţie - tânărul care a dobândit capacitate deplină de exerciţiu şi a beneficiat de o măsură de protecţie specială, dar care nu îşi continuă studiile şi nu are posibilitatea revenirii în propria familie, fiind confruntat cu riscul excluderii sociale, beneficiază, la cerere, pe o perioadă de până la 2 ani, de protecţie specială, în scopul facilitării integrării sale sociale.

· Copiii abuzaţi, neglijaţi sau supuşi exploatării - abuzul, neglijarea şi exploatarea sunt forme de rele tratamente produse de către părinţi sau orice altă persoană aflată în poziţie de răspundere, putere sau în relaţie de încredere cu copilul, care produc vătămare actuală sau potenţială asupra sănătăţii acestuia şi îi pun în pericol viaţa, dezvoltarea şi demnitatea. În această categorie sunt incluşi şi copiii traficaţi, exploataţi prin muncă, exploataţi sexual în scopuri comerciale, copiii expuşi migraţiei ilegale, copiii neacompaniaţi aflaţi pe teritoriul altor state, copiii repatriaţi, copiii refugiaţi.

· Copiii delincvenţi - din această categorie fac parte atât copiii care au săvârşit o faptă penală dar nu răspund penal, cât şi cei care răspund penal. Astfel, copiii care nu răspund penal sunt cei care nu au împlinit vârsta de 14 ani şi cei cu vârsta între 14 şi 16 ani dacă se dovedeşte că au săvârşit fapta fără discernământ; copiii care răspund penal sunt cei care au vârsta între 14 şi 16 ani dacă se dovedeşte că au săvârşit fapta cu discernământ şi cei care au împlinit vârsta de 16 ani.
· Copiii cu tulburări de comportament – pot fi din sistemul de protecție a copilului sau proveniți din familie. Considerăm că este foarte importantă recuperarea și reabilitarea acestor copii, în vederea integrării sociale a acestora. 
· Copiii cu dizabilităţi, HIV/SIDA şi boli cronice grave -din această categorie fac parte copiii încadraţi într-un grad de dizabilități, copiii din învăţământul special şi cei integraţi în învăţământul de masă, copiii infectaţi HIV sau bolnavi SIDA, precum şi cei cu boli cronice grave (de ex. cancer). Abordarea acestei categorii de copii se bazează pe Clasificaţia Internaţională a Funcţionării, Dizabilităţii şi Sănătăţii aprobate în anul 2001 de către Organizaţia Mondială a Sănătăţii.
· Persoane cu dizabilități – această categorie include persoanele cu dizabilități de diferite tipuri (fizic, senzoriale, somatic, mintal, psihic, HIV/SIDA, asociat, boli rare), familiile acestora sau reprezentanţii legali, precum şi comunitatea din care persoanele cu dizabilități fac parte, a căror drepturi le promovăm şi prin servicii oferite conform nevoilor.

· Victime ale violenței în familie - membrii unei familii asupra cărora se răsfrânge orice acțiune sau inacțiune intenționată, cu excepția acțiunilor de autoapărare/apărare, manifestată fizic sau verbal, săvârșită de un alt membru al familiei, care provoacă sau poate cauza un prejudiciu sau suferințe fizice, psihice, sexuale, emoționale  sau psihologice, inclusiv amenințarea cu asemenea acte, constrângerea sau privarea arbitrară de libertate.

· Persoane vârstnice - persoanele vârstnice (persoane care au împlinit vârsta de pensionare) au dreptul să beneficieze de asistenţă şi protecţie socială, ajutor profesionist, în vederea satisfacerii trebuinţelor și cu scopul de a le crește calitatea vieții, de a preveni marginalizarea şi excluziunea socială şi a încuraja integrarea sau reintegrarea în societate.
· Persoane adulte aflate în alte situații de risc – persoane adulte supuse exploatării,  traficului de persoane, cu dependențe, fără adăpost,  etc. 

6.  CONTEXTUL DEZVOLTĂRII SERVICIILOR SOCIALE
6.1. Context european

În sensul folosit în cultura europeană, gradul de civilizaţie şi dezvoltare a  unei societăţi se măsoară în mod determinant şi prin sistemul de protecţie socială existent în societatea respectivă, prin măsura în care mecanismele de redistribuire a veniturilor, şi sistemul serviciilor sociale reuşesc să asigure un nivel de trai acceptabil şi şanse egale de participare la viaţa socială pentru toţi cetăţenii.

În ultimii ani, impactul politicilor şi reglementărilor Uniunii Europene asupra furnizării serviciilor sociale şi de sănătate a crescut în mod constant. Deşi Uniunea Europeană nu poate emite directive sau reglementări cu caracter obligatoriu în domeniul social (datorită acţiunii principiului de subsidiaritate în acest domeniu), serviciile sociale de interes general se află sub incidenţa unei categorii de reglementări specifice serviciilor, şi anume cele legate de competiţie şi achiziţii publice. Acest fapt se datorează şi modului în care statele membre au decis să îşi organizeze sistemul de servicii sociale – de exemplu descentralizând organizarea serviciilor sociale, externalizând furnizarea lor directă etc. 

Deseori, aplicarea rigidă a acestor reguli de contractare şi achiziţii publice are efecte negative asupra furnizării serviciilor sociale. În consecinţă, la solicitările repetate ale platformelor europene de lobby în domeniul serviciilor sociale şi în urma recomandărilor de la nivelul Parlamentului European, Comisia acordă o importanţă din ce în ce mai mare clarificărilor legate de ajutorul de stat, achiziţiile publice şi modul de contractare a serviciilor sociale, în Uniunea Europeană.

Principalele documente europene cu efect asupra domeniului serviciilor sociale sunt următoarele:

· Strategia Europa 2020; 
Strategia Europa 2020 lansează o nouă viziune pentru economia Europei, bazată pe o coordonare extinsă a politicilor economice, pentru a genera o creştere economică şi o ocupare sporită a forţei de muncă care să ajute la relansarea economică şi financiară a Uniunii. Noua strategie se concentrează asupra următoarelor domenii - cheie: cunoaştere şi inovare, o economie mai viabilă, un nivel ridicat de ocupare a forţei de muncă şi incluziune socială.
Comisia Europeană propune următoarele obiective principale pentru UE:
· să asigure o rată a ocupării forței de muncă de 75% pentru persoanele cu vârstă cuprinsă între 20 și 64 ani;

· să investească 3% din PIB-ul UE în cercetare și dezvoltare

· să limiteze emisile de gaz cu efect de seră cu 20-30% față de 1990, să acopere 20% din necesarul de energie folosind resurse regenerabile și să îmbunătățească eficiența energetica cu 20%;
· să reducă rata abandonului școlar timpuriu sub 10% și să crească ponderea populației cu studii superioare, având vârsta între 30 și 34 de ani;

· să reducă cu 25% a numărului de persoane cu risc de sărăcie

· Comunicarea Comisiei către Parlamentul European, Consiliu, Comitetul Economic şi Social European şi Comitetul Regiunilor, „Un cadru de calitate pentru serviciile de interes general în Europa”;
Comisia identifică principiile esenţiale care se pot aplica serviciilor de interes general (SIG) în ansamblul Uniunii Europene (UE), comunicarea constituind un cadru de referinţă pentru guvernanţă şi respectarea caracteristicilor SIG. În cadrul acestora, se declară că serviciile sociale de interes general, trebuie furnizate într-o manieră personalizată, pentru a răspunde nevoilor utilizatorilor vulnerabili, şi sunt fondate pe principiul solidarităţii şi al egalităţii de acces.

Acestea pot fi de natură economică sau neeconomică, inclusiv în cazul organismelor fără scop lucrativ. În principiu, în comunicare este vorba despre:

· regimurile legale şi complementare de protecţie socială, care acoperă principalele riscuri de viaţă (îmbolnăvire, îmbătrânire, accidente ocupaţionale, şomaj, pensie şi dizabilități);

· alte servicii sociale prestate direct persoanei, cum ar fi serviciile de asistenţă socială, de ocupare a forţei de muncă şi de formare profesională, locuinţe sociale sau îngrijire pe termen lung.

· Cadrul European de Calitate pe bază voluntară în serviciile sociale (2010); 
· Ghid privind aplicarea în ceea ce privește serviciile de interes economic general și, în special serviciile sociale de interes general, a normelor Uniunii Europene în materie de ajutoare de stat, achiziții publice și piață internă (2010); 
· Cele două rapoarte bienale cu privire la situaţia serviciilor sociale de interes general - Raportul 2008 și Raportul 2010;
· Strategia europeană 2010-2020 pentru persoanele cu dizabilități: un angajament reînnoit pentru o Europă fără bariere.
Strategia furnizează un cadru de acțiune la nivel european, care împreună cu acțiunile la nivel național este menit să abordeze problemele diverse ale bărbaților, femeilor și copiilor cu dizabilități. Se consideră că participarea deplină economică și socială a persoanelor cu dizabilități este esențială pentru succesul Strategiei Europa 2020 a UE în promovarea unei creșteri inteligente, durabile și favorabile incluziunii.
Strategia se axează pe eliminarea barierelor. Comisia a identificat opt domenii de acțiune principale: accesibilitate, participare, egalitate, ocuparea forței de muncă, educație și formare, protecție socială, sănătate și acțiune externă. 

Aceste domenii au fost selectate pe baza potențialului lor de a contribui la realizarea obiectivelor generale ale strategiei și ale Convenției Națiunilor Unite, a documentelor politice aferente ale instituțiilor UE și ale Consiliului Europei, precum și a rezultatelor planului de acțiune european 2003-2010 pentru persoanele cu dizabilități și a consultării statelor membre, apărților interesate și a publicului general.
· Convenția Consiliului Europei privind prevenirea și combaterea violenței împotriva femeilor și a violenței domestice (Convenția de la Istanbul), semnată de către România la data de 27.06.2014, la Strasbourg și ratificată prin Legea nr. 30/2016;

· Strategia naţională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2018-2021;
6.2. Context național

· Cadrul general de organizare, funcţionare şi finanţare a sistemului naţional de asistenţă socială în România este reglementat de Legea nr. 292/2011 a asistenței sociale.
Legea stabilește că sistemul de asistenţă social, compus din sistemul de beneficii de asistenţă socială şi sistemul de servicii sociale, trebuie să intervină subsidiar sau, după caz, complementar sistemelor de asigurări sociale. 

Prevede că măsurile şi acţiunile de asistenţă socială trebuie să se realizeze astfel încât: 

· beneficiile de asistenţă socială şi serviciile sociale să constituie un pachet unitar de măsuri corelate şi complementare; 

· serviciile sociale să primeze faţă de beneficiile de asistenţă socială, în cazul în care costul acestora şi impactul asupra beneficiarilor este similar; 

· să fie evaluate periodic din punctul de vedere al eficacităţii şi eficienţei lor pentru a fi permanent adaptate şi ajustate la nevoile reale ale beneficiarilor; 

· să contribuie la inserţia pe piaţa muncii a beneficiarilor; 

· să prevină şi să limiteze orice formă de dependenţă faţă de ajutorul acordat de stat sau de comunitate. 

Legea reglementează sistemul de beneficii sociale și sistemul de servicii sociale, stabilind măsuri integrate de asistență socială în vederea prevenirii şi combaterii sărăciei şi a riscului de excluziune socială, respectiv măsuri privind asistenţa socială a copilului şi a familiei, a persoanelor cu dizabilităţi, a persoanelor vârstnice.
Totodată determină construcţia instituţională a sistemului naţional de asistenţă socială, stabilind rolul și atribuțiile autoritățiilor și instituțiilor în domeniul asistenței sociale, atât la nivel central, cât și local. 
Pentru eficientizarea procesului de elaborare şi implementare a politicilor sociale la nivel naţional, legea prevede  organizarea Observatorului Social Naţional, care are rolul de a colecta şi analiza la nivel naţional datele privind politicile publice în domeniul protecţiei sociale, ocupării forţei de muncă, locuirii, educaţiei, sănătăţii, informării-comunicării, mobilităţii, securităţii, justiţiei şi culturii ca parte integrantă din procesul de incluziune socială, de a elabora rapoartele naţionale în domeniu, precum şi de a formula recomandări şi propuneri în vederea eficientizării procesului de luare a deciziilor în domeniile menţionate.
· În conformitate cu Ordonanţa de Urgenţă nr. 113/2011 privind organizarea şi funcţionarea Agenţiei Naţionale pentru Plăţi şi Inspecţie Socială, a fost înfiinţată Agenţia Naţională pentru Plăţi şi Inspecţie Socială prin reorganizarea Agenţiei Naţionale pentru Prestaţii Sociale şi preluarea activităţii de inspecţie socială. Astfel creşte rolul Inspecţiei Sociale în monitorizarea şi controlul respectării legislaţiei în vigoare din domeniul asistenţei sociale, monitorizarea şi controlul respectării criteriilor, standardelor şi indicatorilor în baza cărora se acreditează furnizorii şi serviciile sociale.
· În anul 2012 a apărut Legea nr. 197/2012 privind asigurarea calităţii în domeniul serviciilor sociale, care reglementează procesul de evaluare, certificare, monitorizare şi control pentru asigurarea calităţii în domeniul serviciilor sociale. Prevederile legii se aplică tuturor serviciilor sociale, precum şi furnizorilor de servicii sociale, publici şi privaţi, care funcţionează pe teritoriul României.
· Propuneri priorități naționale de investiții pentru finanțare din Fondurile Europene post – 2020.


Comisia Europeană a propus un buget pragmatic și modern pentru perioada 2021-2027, noua politică de coeziune se va concentra pe cinci obiective și anume:
· Europă mai inteligentă

· Europă mai verde

· Europă mai socială

· Europă mai aproape de cetățenii săi

· Europă mai conectată


În prezentarea Programului Operațional Incluziune și Demnitate Socială (POIDS) sunt enumerate următoarele obiective generale:
· Creșterea accesului la servicii sociale pentru populația vulnerabilă;
· Creșterea calității serviciilor sociale destinate persoanelor aparținând grupurilor vulnerabile;
· Reducerea gradului de excluziune socială pentru grupurile vulnerabile;
· Creșterea capacității sistemului național de asistență socială de a răspunde la nenoile populației vulnerabile;
· Creșterea capacității autorităților locale de a identifica și evalua nevoile sociale ale comunității într-un mod participative.
· Program de Guvernare 2017-2020, conform căruia misiunea principală în domeniul muncii și justiției sociale este de a asigura un parcurs constant către îmbunătățirea nivelului de trai al populației, care va avea ca rezultat întărirea coeziunii sociale și reducerea decalajelor față de statele dezvoltate ale Uniunii Europene.
În vederea atingerii obiectivelor s-a propus realizarea următoarelor măsuri:

· Stimularea creării de noi locuri de muncă
· Șanse reale pentru tineri

· Dialog social și parteneriat

· Viață decentă pentru pensionari

· Incluziune socială și reducerea sărăciei
· Sprijin pentru familii și copii

· Servicii sociale de calitate

· Respect și demnitate pentru femei

· Creșterea natalității

· Investiția în copii – investiția în viitor

· O societate fără bariere pentru persoane cu dizabilități

Măsurile din domeniul asistenței sociale vor trebui realizate în strânsă legătură cu celelalte măsuri privind ocuparea, sănătatea, educația, spațiul de locuit, obiectivul general fiind acela de creștere a calității vieții cetățenilor și, prin aceasta, a unei societăți incluzive. 
Ca și direcții de acțiune, în domeniul asistenței sociale, respectiv a protecției familiei și a copilului,  își propune următoarele:

Asistenţă socială:
· Reformarea sistemului de asistenţă socială prin transformarea acestuia dintr-un sistem pasiv în unul proactiv. Schimbarea accentului de pe asistenţa acordată individului pe construirea măsurilor de protecţie socială în jurul protecţiei familiei, prin creşterea gradului de securitate socială dar și al responsabilităţii individuale printr-o politică socială centrată pe copil şi familie, care să încurajeze o îmbătrânire demnă şi bazată pe un sistem integrat de servicii şi prestaţii sociale pentru grupurile vulnerabile;

· Dezvoltarea serviciilor sociale în paralel cu reducerea volumului prestaţiilor financiare directe, acordate beneficiarilor;
· Creșterea gradului de subvenționare pentru serviciile de recuperare, dispozitive ajutătoare, technologii asistive prin CNAS;

· Dezvoltarea și implementarea unui program național privind formarea profesională a personalului din domeniul asistenței sociale și asigurarea în fiecare localitate a cel puțin unui asistent social cu normă întreagă;

· Stimularea investiţiilor publice şi private într-un sistem integrat de asistenţă socială performant, pentru protecţia persoanelor în vârstă, persoanelor cu dizabilități, fără locuinţă şi fără venituri şi a altor persoane aflate în situaţii de risc social şi care au nevoie permanent sau temporar de protecţie;
· Îmbunătățirea calității vieții persoanelor cu dizabilități, prin integrarea acestora în comunitate, în condiții de egalitate și demnitate, precum și prin dezinstituționalizarea acestora, acolo unde este posibil, și creșterea gradului lor de participare pe piața muncii și de integrare în viața comunităților. 
Protecţia familiei şi copilului

· Promovarea unor mecanisme de sprijin a părinţilor şi de asigurare a unui echilibru între viaţa de familie şi cea profesională, prin încurajarea încheierii de contracte de muncă cu timp flexibil și tele-muncă pentru părinți, precum și prin standardizarea calităţii în domeniul îngrijirii pe timp de zi a copiilor, în sistem integrat de îngrijire şi educare, în creşe, servicii de zi şi bone acreditate şi calificate şi a sistemului de monitorizare pentru asigurarea calităţii acestor servicii;
· Sprijinirea copiilor și al familiilor din care provin, prin asigurarea pentru toți copiii din România o viață- cât mai bună și mai prosperă, respectându-le drepturile și șansele de a crește și de a se dezvolta într-o societate a drepturilor, libertăților și egalităților de șanse;

· Dezvoltarea și finanțarea serviciilor adresate copiilor separați de familile lor și formarea continuă a specialiștilor care lucrează direct cu copii astfel încât să cunoască și să aplice cele mai noi metode și terapii;
· Elaborarea, în parteneriat stat – asociații de familii, a unui plan pentru construcția și utilizarea eficientă de locuințe sociale destinate familiilor dezavantajate;
· Incurajarea construcției de noi centre private prin creșterea cuantumului subvenției acordate de către stat pentru plata întreținerii și chiriei în centrele rezidențiale aferentă persoanelor vârstnice la 1.400 lei lunar;
· Elaborarea legislaţiei secundare privind violenţa în familie şi realizarea de cel puțin 20 de locuințe protejate pentru victimele violenţei în familie și 8 centre de criză pentru situațiile de viol;
· Dezvoltarea unei rețele de 8 centre de asistență pentru agresori, la nivel zonal și reglementarea unor măsuri de prevenire a recidivei faptelor de violență în familie.
· În ceea ce privește persoanele cu dizabilități, legea nr. 221/2010 pentru ratificarea Convenţiei privind drepturile persoanelor cu dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007 a constituit actul de asumare pentru crearea cadrului de implementare a acestui standard de drept internațional. Convenția marchează trecerea de la modelul medical al dizabilității la un model social bazat pe drepturile omului. Acest model înțelege dizabilitatea nu ca pe o caracteristică sau un defect al persoanei care trebuie tratată cu caritate și ocrotire, ci ca pe o interacțiune dintre particularitățile unei persoane și felul în care societatea răspunde acelor particularități, evidențiind barierele din societate care împiedică persoanele cu dizabilități să participe activ și să trăiască în cadrul societății.

Astfel, Convenția stabilește că persoanele cu dizabilități trebuie să se bucure de aceleași drepturi ale omului ca orice altă persoană și că trebuie să primească aceleași oportunități pentru a putea participa deplin ca parteneri cu rol egal în toate domeniile vieții. Convenția stipulează în mod explicit atât drepturi civile și politice, precum accesibilitate, recunoaștere egală în fața legii, acces la justiție și participare la viața publică cât și drepturi economice, sociale și culturale, precum respect pentru familie, drept la educație, sănătate și ocupare, abilitare și reabilitare, standard adecvat de viață și protecție socială. 

Prin Legea nr. 221/2010, Autoritatea Naţională pentru Persoanele cu Dizabilități a fost desemnată în calitate de autoritate centrală de coordonare privind implementarea Convenţiei, activitățile și atribuțiile acestei instituții fiind preluate în anul 2019, în baza OUG nr. 68/2019, de către Autoritatea Națională pentru Drepturile Persoanelor cu Dizabilități, Copii și Familie (ANDPDCA) din subordinea Ministerului Muncii și Protecției Sociale. În acest context, la nivel național, ANDPDCA lucrează la elaborarea Strategiei naționale privind drepturile persoanelor cu dizabilități pentru perioada 2021-2027, care să asigure implementarea Convenției ONU, sub forma unui mecanism de coordonare a implementării acesteia.

Alte documente de politici publice:
· Hotărârea nr. 877/2018 privind adoptarea Strategiei naționale pentru dezvoltarea durabilă a României 2030;

· Hotărârea Guvernului nr. 430/2020 privind aprobarea Strategiei naţionale de reintegrare socială a persoanelor private de libertate 2020-2024;

· Hotărârea Guvernului nr. 594/2018 privind aprobarea Strategiei naţionale pentru locuri de muncă verzi 2018 - 2025 şi a Planului de acţiuni pentru implementarea Strategiei naţionale pentru locuri de muncă verzi 2018 – 2025;

6.3. Contextul elaborării strategiei
6.3.1  Baza legală

În conformitate cu Legea nr. 292/2011 a asistenței sociale, pentru asigurarea aplicării politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială,  autorităţile administraţiei publice locale îndeplinesc atribuţii privind administrarea şi acordarea beneficiilor de asistenţă socială, respectiv  a serviciilor sociale.
Pentru realizarea atribuțiilor, autorităţile administraţiei publice locale trebuie să înfiinţeze servicii publice de asistenţă socială şi să organizeze, în aparatul de specialitate al consiliului judeţean/al primarului, compartimentul responsabil de contractarea serviciilor sociale. 

Serviciile publice de asistenţă socială sunt organizate în subordinea consiliilor judeţene, respectiv a consiliilor locale ale municipiilor şi oraşelor, la nivel de direcţie generală.  La nivelul comunelor, serviciile publice de asistenţă socială se organizează ca un compartiment funcţional în aparatul de specialitate al primarului. 

În domeniul organizării, administrării şi acordării serviciilor sociale, consiliile judeţene, respectiv consiliile locale ale municipiilor, oraşelor, comunelor îndeplinesc următoarele atribuţii: 

· Prin serviciile publice de asistenţă socială, respectiv prin compartimentele funcţionale, în cazul comunelor:

· elaborează, în concordanţă cu strategiile naţionale şi nevoile locale identificate, strategia judeţeană, respectiv locală de dezvoltare a serviciilor sociale, pe termen mediu şi lung, după consultarea furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor şi răspund de aplicarea acesteia; 

· în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor elaborează planurile anuale de acţiune privind serviciile sociale administrate şi finanţate din bugetul consiliului judeţean/consiliului local; 

· iniţiază, coordonează şi aplică măsurile de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi; 

· identifică familiile şi persoanele aflate în dificultate, precum şi cauzele care au generat situaţiile de risc de excluziune socială; 

· realizează atribuţiile prevăzute de lege în procesul de acordare a serviciilor sociale; 

· încheie, în condiţiile legii, contracte de parteneriat public- public şi public-privat pentru sprijinirea financiară şi tehnică a autorităţilor administraţiei publice locale de la nivelul judeţului, pentru susţinerea dezvoltării serviciilor sociale; 

· propun înfiinţarea serviciilor sociale de interes judeţean sau local; 

· colectează, prelucrează şi administrează datele şi informaţiile privind beneficiarii, furnizorii publici şi privaţi şi serviciile administrate de aceştia; 

· monitorizează şi evaluează serviciile sociale; 

· elaborează şi implementează proiecte cu finanţare naţională şi internaţională în domeniul serviciilor sociale; 

· elaborează proiectul de buget anual pentru susţinerea serviciilor sociale în conformitate cu planul anual de acţiune şi asigură finanţarea/cofinanţarea acestora; 

· asigură informarea şi consilierea beneficiarilor, precum şi informarea populaţiei privind drepturile sociale şi serviciile sociale disponibile; 

· furnizează, administrează sau, după caz, contractează serviciile sociale adresate copilului, familiei, persoanelor cu dizabilităţi, persoanelor vârstnice, precum şi tuturor categoriilor de beneficiari prevăzute de lege, fiind responsabile de calitatea serviciilor prestate; 

· planifică şi realizează activităţile de informare, formare şi îndrumare metodologică, în vederea creşterii performanţei personalului care administrează şi acordă servicii sociale; 

· colaborează permanent cu organizaţiile societăţii civile care reprezintă interesele diferitelor categorii de beneficiari. 

· Prin compartimentul responsabil de contractarea serviciilor sociale: 

· organizează şi realizează activităţile specifice contractării serviciilor sociale acordate de furnizorii publici şi privaţi; 

· încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale; 

· monitorizează financiar şi tehnic contractele prevăzute mai sus. 

Pe lângă atribuţiile de mai sus, consiliile  judeţene realizează: 

· coordonarea înfiinţării şi organizării serviciilor sociale, în concordanţă cu nevoile şi situaţiile de dificultate identificate, pentru a se realiza o acoperire echitabilă a dezvoltării acestora pe întreg teritoriul judeţului; 

· acordarea de sprijin autorităţilor administraţiei publice locale de la nivelul comunelor, oraşelor şi municipiilor de pe raza teritorială a judeţului, în scopul planificării, dezvoltării şi organizării serviciilor sociale de interes local; 

· înfiinţarea şi administrarea bazei de date referitoare la toţi furnizorii publici şi privaţi de servicii sociale de la nivel judeţean. 

6.3.2. Metodologia de elaborare a strategiei
În vederea identificării nevoilor sociale județene, pentru perioada următoare, am consultat atât sfera publică cât și cea privată prin intermediul transmiterii unor chestionare, precum și a întâlnirilor pe care le-am organizat, cu reprezentanți ai furnizorilor de servicii sociale – servicii publice de asistență socială sau compartimentele organizate la nivel de municipiu/oraș/comună și ONG-uri acreditate în domeniul protecției copilului și a asistenței sociale.

Procesul de elaborare a strategiei s-a realizat în mai multe etape:

· În prima fază s-a analizat evoluția principalelor indicatori relevanți în domeniul protecției drepturilor copilului, protecției persoanelor cu dizabilități, protecției persoanelor vârstnice.

· Următorul pas a fost consultarea autorităților publice locale și a organizațiilor nonguvernamentale active în domeniul asistenței sociale în județ în ceea ce privește grupurile țintă, serviciile acordate și nevoile identificate.

Pentru a culege informațiile necesare a fost elaborat și utilizat un chestionar și un tabel pentru formularea sugestiilor privind dezvoltarea serviciilor sociale în judeţul Covasna pe perioada 2021 – 2027.

Chestionarul transmis autorităților locale cuprindea informații cu privire la locuitorii, gospodăriile din respectiva comunitate, numărul de familii aflate în dificultate și tipul dificultății,  serviciile sociale care funcționează pe teritoriul comunei/ orașului/ municipiului, precum și nevoia înființării/funcționării altor servicii sociale pe teritoriu,  cu  precizarea tipului de serviciu social și a finanțatorului sau a entității care ar trebui să asigure funcționarea. 

Prin formularul transmis autorităților și ONG-urilor am dorit să culegem informații concrete cu privire la: măsurile/activitățile asociate nevoilor identificate, instituţiile responsabile şi/sau implicate în implementare/parteneri, sursa de finanțare previzionată, rezultate așteptate, precum și termenele de realizare.

Chestionarele au fost trimise către 45 de primării și 8 ONG-uri, dintre care 32 de primării (reprezentând 71%) și 8 ONG-uri (reprezentând 100%) ne-au transmis răspuns.

De asemenea și specialiștii din cadrul serviciilor sociale ale DGASPC Covasna au fost chestionați cu scopul de a realiza împreună o analiză a serviciilor sociale oferite, precum şi de a determina tendinţele de evoluţie pentru următorii ani în domeniul serviciilor sociale. 

Rezultatele acestor demersuri au stat la baza stabilirii obiectivelor generale şi specifice ale proiectului strategiei.  

6.3.2. Date statistice privind judeţul Covasna – profilul demografic, economic şi social al judeţului

Strategia judeţeană de dezvoltare a serviciilor sociale are în vedere şi date statistice administrative, economice în relaţie cu tendinţele sociale şi nevoile sociale identificate.

Judeţul Covasna, având o poziţie centrală faţă de granițele ţării, are o suprafaţă d  3710 km2, şi reprezintă 1,6% din teritoriul României. În judeţul Covasna sunt 2 municipii, 3 oraşe, 40 de comune şi 122 sate. Reşedinţa judeţului se află în municipiul Sfântu Gheorghe,  populaţia judeţului se ridică la 226.879 persoane (1 iulie 2018).

Populaţia stabilă pe sexe şi distribuţia acesteia în mediile urban şi rural, la 1 iulie 2018:

	
	TOTAL
	Masculin
	Feminin

	Total judeţ Covasna                
	226.879
	111.807
	115.072

	Urban
	113.680
	54.753
	58.927

	Rural
	113.199
	57.054
	56.145


Populaţia stabilă pe sexe şi distribuţia acesteia în mediile urban şi rural, conform datelor statistice din anul 2013:
	
	TOTAL
	Masculin
	Feminin

	Total judeţ Covasna                
	230.226
	113.556
	116.670

	Urban
	116.694
	56.417
	60.277

	Rural
	113.532
	57.139
	56.393


Din expunerea de mai sus reiese faptul că conform datelor statistice publicate pe site-ul Direcției Județene de Statistică Covasna în anul 2013 numărul cetăţenilor în judeţului Covasna a fost de 230.226 de persoane, pe când în anul 2018, numărul total de locuitori la nivelul urban şi rural al judeţului a fost de 226.879 persoane, date care arată că într-o perioadă de şase ani – 2013 – 2018 – populaţia a cunoscut o diminuare de 1,45 %.

Însă, având în vedere migrația tinerilor și celor în vârsrtă activă, populația reală a județului se estimează a fi mai mică.

Conform definiției populația după domiciliu a anului de referință, reprezintă numărul persoanelor cu cetățenie română și domiciliu pe teritoriul României, delimitat după criterii administrativ-teritoriale.

Domiciliul persoanei este adresa la care aceasta declară că are locuința principală, trecută în actul de identitate (CI, BI), așa cum este luată în evidența organelor administrative ale statului. În stabilirea valorii acestui indicator nu se ține cont de reședința obișnuită, de perioada și/sau motivul absenței de la domiciliu.

Conform datelor statistice ale Direcţiei Judeţene de Statistică Covasna populaţia judeţului Covasna a evoluat astfel pe grupe de vârstă, în perioda 2013 – 2017:

	Judeţul Covasna
	2013
	2014
	2015
	2016
	2017

	TOTAL
	230.226
	229.563
	229.164
	228.492
	227.756

	0-4 ani
	12.315
	11.913
	11.747
	11.563
	11.492

	5-9 ani
	13.107
	13.216
	12.994
	12.640
	12.343

	 10-14 ani
	12.754
	12.703
	12.867
	12.910
	12.961

	 15-19 ani
	12.059
	12.229
	12.359
	12.506
	12.564

	 20-24 ani
	15.247
	13.789
	12.211
	12.025
	11.842

	 25-29 ani
	17.770
	18.091
	18.619
	17.655
	16.293

	 30-34 ani
	18.956
	18.022
	17.332
	16.838
	16.841

	 35-39 ani
	19.228
	19.567
	19.672
	19.663
	19.429

	 40-44 ani
	19.508
	18.914
	18.598
	18.448
	18.611

	 45-49 ani
	14.343
	16.070
	17.776
	19.281
	20.249

	 50-54 ani
	13.320
	12.751
	12.205
	11.920
	11.949

	 55-59 ani
	15.906
	15.731
	15.032
	14.180
	13.459

	 60-64 ani
	13.932
	14.172
	14.545
	14.623
	14.712

	 65-69 ani
	9.429
	9.515
	10.014
	11.036
	11.862

	 70-74 ani
	8.810
	9.157
	9.246
	9.125
	8.630

	 75-79 ani
	6.526
	6.617
	6.724
	6.676
	6.951

	 80-84 ani
	4.214
	4.198
	4.210
	4.277
	4.454

	 85 ani şi peste
	2.802
	2.908
	3.013
	3.126
	3.114


Putem observa o uşoară scădere a natalităţii şi o creştere a numărului persoanelor vârstnice în perioada 2013-2017; îmbătrânirea demografică, caracteristică spaţiului European, este o tendinţă observabilă şi în judeţul Covasna.  

Populaţia în vârsta activă este în scădere, în timp ce proporţia persoanelor în vârstă este în creştere.

La fel, arată tendință de creştere şi  numărul pensionarilor.

Numărul mediu al pensionarilor şi pensia media lunară de asigurări sociale de stat:

	Judeţul Covasna
	2014
	2015
	2016
	2017
	2018

	Numărul mediu al pensionarilor de asigurări sociale de stat (persoane)
	44.502
	44.953
	45.268
	45.722
	45.811

	Pensia medie lunară de asigurări de stat (lei (RON) / persoană)
	803
	839
	877
	962
	1.052


Judeţul Covasna  face parte din Regiunea de Dezvoltare Centru. Economia judeţului este puternic influenţată de factorii geografici şi sociali.  
În judeţul Covasna numărul şomerilor înregistrați şi rata şomajului în perioada 2014-2018 a evoluat astfel:

	Judeţul Covasna
	2015
	2016
	2017
	2018

	Şomeri înregistraţi la AJOFM        TOTAL
	65.074
	53.491
	45.627
	37.882

	    Femei
	29.191
	23.055
	20.018
	16.741

	    Bărbaţi
	35.883
	30.436
	25.609
	21.141

	Rata şomajului (%)- Total
	6,11
	5,05
	4,41
	3,66

	    Femei
	5,63
	4,5
	4,07
	3,35

	    Bărbaţi
	6,57
	5,56
	4,71
	3,94


SURSA: Agenţia Naţională pentru Ocuparea Forţei de Muncă

După cum se poate observa în tabelul anterior, dinamica ocupării la nivelul judeţului Covasna a fost pozitivă. Între anii 2015-2018, s-a înregistrat o scădere de 2,76 procente a ratei şomajului, respectiv de la 6,11% în anul 2015 la 3,66% în anul 2018. 
7.  Furnizorii de servicii sociale


Principalii furnizori de servicii sociale la nivelul județului Covasna sunt: Direcția Generală de Asistență Socială și Protecția Copilului Covasna, serviciile publice de asistență socială sau compartimentele organizate la nivel de municipiu/oraș/comună și ONG-urile. 


7.1. Direcția Generală de Asistență Socială și Protecția Copilului Covasna

În conformitate cu Hotărârea de Guvern nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, Direcția Generală de Asistență Socială și Protecția Copilului Covasna , este instituţia publică cu personalitate juridică înfiinţată în subordinea consiliilor judeţene/consiliilor locale ale sectoarelor municipiului Bucureşti cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială, cu rol în administrarea şi acordarea beneficiilor de asistenţă socială şi a serviciilor sociale. 
În vederea realizării atribuţiilor ce îi revin, Direcţia Generală de Asistenţă Socială şi Protecţia Copilului asigură elaborarea strategiei şi planului anual de dezvoltare a serviciilor sociale, pe care le supune spre aprobare consiliului judeţean, coordonează activităţile de asistenţă socială şi de protecţie a familiei şi a drepturilor copilului, a persoanelor cu dizabilităţi, victimelor violenţei în familie, persoanelor vârstnice etc., precum şi a măsurilor de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi la nivelul judeţului. Administrează fondurile la dispoziţie,  comunică și colaborează cu serviciile publice deconcentrate ale ministerelor şi instituţiilor care au responsabilităţi în domeniul asistenţei sociale, cu serviciile publice locale de asistenţă socială, precum şi cu reprezentanţii societăţii civile care desfăşoară activităţi în domeniu, cu reprezentanţii furnizorilor privaţi de servicii sociale, precum şi cu persoanele beneficiare. Direcția generală execută prin asigurarea mijloacelor umane, materiale şi financiare necesare pentru implementarea strategiilor cu privire la acţiunile antisărăcie, prevenirea şi combaterea marginalizării sociale, precum şi pentru soluţionarea urgenţelor sociale individuale şi colective la nivelul judeţului și reprezintă Consiliul Judeţean Covasna, pe plan intern şi extern, în domeniul asistenţei sociale şi protecţiei copilului. 

În calitate de furnizor de servicii sociale specializate, contribuie la îmbunătăţirea condiţiilor de viaţă şi la reducerea riscului de marginalizare şi excluziune socială din judeţ. 

Astfel, D.G.A.S.P.C. Covasna îşi propune : 

- să furnizeze servicii sociale conform actelor programatice care sunt bazate pe nevoile identificate la nivel judeţean; 

- să promoveze măsuri de prevenire a marginalizării sau excluderii sociale; 

- să furnizeze în mod integrat servicii de asistenţă socială prin implicarea, în parteneriat, a tuturor factorilor responsabili: instituţii publice, organizaţii neguvernamentale, societatea civilă. 

Luând în considerare situația socio-economică a județului, nevoile sociale identificate în cadrul diferitelor categorii de persoane aflate în dificultate, Direcția Generală de Asistență Socială și Protecția Copilului Covasna a dezvoltat și susține următoarele servicii sociale (conform organigramei adoptate prin Hotărârea Consiliului Județean Covasna nr. 157/2020):

	Nr. crt.
	Denumirea serviciului / centrului
	Nr. persoanelor aflate în evid. (date din decembrie 2020)

	În domeniul protecției persoanelor adulte

	1.
	Biroul de evaluare complexă a persoanelor adulte cu dizabilități – cazuri instrumentate în anul 2020
	2610

	2.
	Compartiment asistență persoane vârstnice, management de caz și monitorizarea serviciilor sociale acordate persoanelor adulte și persoane cu dizabilități, prevenirea marginalizării sociale
	20

	3.
	Serviciul de evidență și acordare beneficii sociale și relații cu publicul
	6319

	4.
	Complex de servicii comunitare Târgu Secuiesc
	Centru de îngrijire şi asistenţă pentru persoane adulte cu dizabilităţi Târgu Secuiesc
	27

	6.
	
	Centru de servicii de recuperare neuromotorie, de tip ambulatoriu, pentru persoane adulte cu dizabilităţi Târgu Secuiesc
	20

	7.
	
	Centru pentru viaţă independentă pentru persoane adulte cu dizabilităţi Târgu Secuiesc
	17

	8.
	
	Cămin pentru persoane vârstnice Hăghig
	78

	În domeniul protecției copiilor

	9.
	Centru de plasament „Borosnyay Kamilla” Târgu Secuiesc
	41

	10.
	Centrul de plasament nr. 6 Olteni
	29

	11.
	Complex de servicii comunitare Sfântu Gheorghe
	Casa familială  nr. 1 Sfântu Gheorghe
	10

	12.
	
	Casa familială nr. 2 Sfântu Gheorghe
	8

	13.
	
	Casa familială nr. 3 Sfântu Gheorghe
	8

	14.
	
	Casa familială Ilieni
	9

	15.
	
	Casa familială Întorsura Buzăului
	11

	16.
	
	Casa familială nr. 1 Cernat
	12

	17.
	
	Casa familială nr. 2 Cernat
	12

	18.
	
	Centru maternal Sfântu Gheorghe
	13 (6 mame+7 copii)

	19.
	
	Centru de zi pentru copilul neglijat Sfântu Gheorghe
	12

	20.
	
	Centru de recuperare pentru copii cu dizabilități Întorsura Buzăului
	31

	21.
	Complex de servicii comunitare Târgu Secuiesc
	Casa familială Târgu Secuiesc
	12

	22.
	
	Casa familială ”Szentkereszty Stephanie” Târgu Secuiesc
	5

	23.
	
	Casa familială Mereni
	12

	24.
	
	Casa familială Lunga
	10

	25.
	
	Casa familială Tinoasa
	12

	26.
	
	Centru de zi pentru copilul neglijat, abuzat Târgu Secuiesc
	9

	27.
	
	Centru de reabilitare Târgu Secuiesc
	34

	28.
	
	Centru de primire în regim de urgență pentru victime ale violenței în familie 
	2

	29
	Complex de servicii comunitare Baraolt
	Casa familială Baraolt
	11

	30.
	
	Centru rezidențial pentru copii cu dizabilități Baraolt
	13

	31.
	
	Centru de zi 
	12

	32.
	
	Centru de reabilitare
	19

	33.
	Centrul de coordonare ”Szekely-Potsa” Chilieni
	Centru de reabilitare a copiilor cu dizabilități „Székely-Pótsa" - Centru rezidential Chilieni
	0

	34.
	
	Centru de reabilitare a copiilor cu dizabilități „Székely-Pótsa" - Centru de reabilitare Chilieni
	17

	35.
	
	Centru de reabilitare pentru copii cu tulburări din spectrul autist/deficienţe senzoriale Sfântu Gheorghe
	11

	36.
	
	Centru de recuperare pentru copilul cu dizabilități Sfântu Gheorghe
	49

	37.
	Centru de sprijin pentru tinerii peste 18 ani Sfântu Gheorghe
	12

	38.
	Centru de primire în regim de urgență ”Prinț și cerșetor” Sfântu Gheorghe
	4

	39.
	Serviciul de asistenţă şi management de caz pentru copilul aflat în plasament la familii/rude gr. IV/alte persoane sau centru rezidenţial
	282

	40.
	Serviciul de asistenţă şi management de caz pentru copilul aflat în plasament la asistent maternal profesionist
	214

	41.
	Compartiment de evaluare complexă copii – cazuri instrumentate în anul 2020
	484

	42.
	Compartimentul de intervenţie în situaţii de abuz, neglijare, trafic, migraţie, repatriere (18 cazuri de copii părăsiți în spitale, 121 sesizări de copii supuși abuzului, neglijării, exploatării, 16 minori care au săvârșit fapte penale și nu răspund penal, 98 sesizări mame/gravide minore – anul 2020) 

	43.
	Compartiment adopții, post-adopții (12 atestate + 26 deschideri + 12 incredințări + 7 adopții – anul 2020)

	În domeniul prevenirii și combaterii violenței în familie

	44.
	Compartimentul de intervenţie în regim de urgenţă, telefonul pentru cazurile de urgenţă, violenţă domestică (10 cazuri violență domestică + 18  reprezentare minori la dif. instituții+ 72 alte cazuri).


A. Activitatea Direcției generale în domeniul protecției drepturilor copilului

Respectarea şi garantarea drepturilor copilului se realizează conform următoarelor principii: 

a) respectarea şi promovarea cu prioritate a interesului superior al copilului; 

b) egalitatea şanselor şi nediscriminarea; 

c) responsabilizarea părinţilor cu privire la exercitarea drepturilor şi îndeplinirea obligaţiilor părinteşti; 

d) primordialitatea responsabilităţii părinţilor cu privire la respectarea şi garantarea drepturilor copilului; 

e) descentralizarea serviciilor de protecţie a copilului, intervenţia multisectorială şi parteneriatul dintre instituţiile publice şi organismele private autorizate; 

f) asigurarea unei îngrijiri individualizate şi personalizate pentru fiecare copil; 

g) respectarea demnităţii copilului; 

h) ascultarea opiniei copilului şi luarea în considerare a acesteia, ţinând cont de vârsta şi de gradul său de maturitate; 

i) asigurarea stabilităţii şi continuităţii în îngrijirea, creşterea şi educarea copilului, ţinând cont de originea sa etnică, religioasă, culturală şi lingvistică, în cazul luării unei măsuri de protecţie; 

j) celeritate în luarea oricărei decizii cu privire la copil; 

k) asigurarea protecţiei împotriva abuzului şi exploatării copilului; 

l) interpretarea fiecărei norme juridice referitoare la drepturile copilului în corelaţie cu ansamblul reglementărilor din această materie. 

În sensul garantării drepturilor copiilor/tinerilor prevăzute de lege, s-a pus accent deosebit pe:

· elaborarea și implementarea unor planuri individualizate de protecție pentru fiecare beneficiar;

· asigurarea drepturilor financiare și materiale;

· dezvoltarea capacităţilor şi abilităţilor pentru viața independenţă;

· integrarea socio-profesională. 

În domeniul protecţiei drepturilor copilului, pe lângă susținerea serviciilor existente, în ultimii doi ani, Direcţia Generală de Asistenţă Socială şi Protecţia Copilului Covasna și-a lărgit rețeaua de servicii, prin înființarea a două centre de zi pentru copilul cu dizabilități, unul în Sfântu Gheorghe, iar cel de-al doilea în Întorsura Buzăului. 

1. Date statistice generale privind serviciile oferite
Numărului beneficiarilor de servicii prezintă o ușoară scădere în ultimii ani. În asistență maternală a scăzut numărul locurilor disponibile prin scăderea numărului asistenților maternali profesioniști angajați ai Direcției. 

Însă în ceea ce privește plasamentele la rude și/sau alte persoane/familii situaţia se prezintă altfel. Această măsură este cea mai potrivită dintre modalitățile de instituire a plasamentului prevăzute de lege, atât din punct de vedere al creșterii și educării copilului separat de părinți într-un mediu familial, dar și din punct de vedere economic-financiar. Condițiile nepotrivite creșterii copilului prin neasigurarea unui nivel de trai satisfăcător de către familiile naturale ale acestora induc instituționalizarea copiilor, iar tot aceste condiții nepotrivite, precum și lipsa serviciilor sociale primare și de prevenție cauzează imposibilitatea reintegrărilor în familie a copiilor separați de părinți. 

Datele din tabelele de mai jos au ca sursă evidențele DGASPC Covasna.

Pentru ultimii 6 ani, datele se prezintă astfel:

	Nr.
	Complex de servicii
	Denumirea serviciului
	Nr. beneficiari 

	
	
	
	Dec. 2015
	Dec. 2016
	Dec. 2017
	Dec. 2018
	Dec. 2019
	Dec.

2020

	1.
	Complex de servicii comunitare Sfântu Gheorghe
	Centru maternal Sfântu Gheorghe 
	0
	0
	9 (4 mame+ 5 copii)
	4 (2 mame+ 2 copii)
	14 (6 mame+8 copii)
	13 (6 mame+7 copii)

	2.
	
	Centru de zi pentru copilul neglijat Sfântu Gheorghe
	20
	18
	18
	19
	17
	12

	3.
	
	Casa familială nr. 1 Sfântu Gheorghe
	10
	10
	9
	9
	4
	10

	4.
	
	Casa familială nr. 2 Sfântu Gheorghe
	10
	8
	9
	9
	8
	8

	5.
	
	Casa familială nr. 3 Sfântu Gheorghe
	9
	10
	11
	11
	8
	8

	6.
	
	Casa familială Ilieni
	11
	10
	10
	11
	8
	9

	7.
	
	Casa familială Cernat (1, 2)
	24
	23
	23
	22
	25
	24

	8.
	
	Casa familială Întorsura Buzăului
	13
	12
	13
	12
	10
	11

	
	
	Centru de recuperare  pentru copilul cu dizabilităţi Întorsura Buzăului
	-
	-
	-
	-
	5
	31

	
	
	Centru de sprijin pentru tinerii peste 18 ani
	11
	4
	12
	10
	8
	12

	9.
	Complex de servicii comunitare Târgu Secuiesc
	Casa familială Târgu Secuiesc
	13
	13
	12
	13
	13
	12

	10.
	
	Casa familială Szentkereszty Stephanie Târgu Secuiesc
	7
	5
	7
	7
	7
	5

	11.
	
	Casa familială Mereni
	13
	11
	13
	12
	12
	12

	12.
	
	Casa familială Lunga
	11
	10
	12
	12
	12
	10

	13.
	
	Casa familială Tinoasa
	12
	12
	11
	12
	11
	12

	14.
	
	Centru de reabilitare Târgu Secuiesc
	67
	70
	73
	69
	71
	34

	15.
	
	Centru de zi pentru copilul neglijat, abuzat Târgu Secuiesc
	13
	15
	13
	13
	17
	9

	16.
	
	Centru de urgență pentru victime ale violenței în familie
	1
	3
	0
	4
	11
	2

	17.
	Complex de servicii comunitare Baraolt
	Casa familială Baraolt
	10
	11
	11
	11
	10
	11

	18.
	
	Centru de zi Baraolt
	14
	12
	11
	11
	11
	12

	19.
	
	Centru de reabilitare Baraolt
	29
	23
	20
	31
	18
	19

	20.
	
	Centru rezidenţial pentru copii cu dizabilităţi Baraolt
	14
	17
	16
	15
	14
	13

	26.
	Centrul de coordonare „Székely-Pótsa" Chilieni
	Centru de reabilitare pentru copii cu tulburări din spectrul autist/deficienţe senzoriale Sfântu Gheorghe
	12
	13
	8
	11
	13
	11

	27.
	
	Centru de reabilitare a copiilor cu dizabilități „Székely-Pótsa" - Centru de reabilitare Chilieni
	19
	29
	27
	31
	27
	17

	28
	
	Centru de recuperare pentru copilul cu dizabilități Sfântu Gheorghe
	-
	-
	-
	-
	37
	49

	21.
	Centru de plasament ”Borosnyay Kamilla” Târgu Secuiesc
	51
	59
	59
	59
	51
	41

	23.
	Centru de plasament nr. 6 Olteni
	77
	68
	56
	49
	39
	29

	25.
	Centru de primire în regim de urgenţă ”Prinț și cerșetor” Sfântu Gheorghe
	19
	11
	16
	6
	8
	4

	28.
	Alte servicii
	Serviciul de asistenţă şi management de caz pentru copilul aflat în plasament la familii/rude gr. IV/alte persoane sau centru rezidenţial
	311
	305
	313
	303
	279
	282

	29.
	
	Serviciul de asistenţă şi management de caz pentru copilul aflat în plasament la asistent maternal profesionist  
	274
	272
	239
	220
	222
	214

	TOTAL
	1075
	1054
	1031 
	996
	948
	936


Observație: Totalurile cuprind și numărul mamelor din Centrul maternal Sfântu Gheorghe, nu doar numărul de copii.
Evoluţia beneficiarilor (copii, tineri) din sistem:

2. Serviciile existente în domeniul protecției drepturilor copilului (sursa datelor statistice: evidențele DGASPC Covasna)
2.1. Compartimentul de intervenţie în situaţii de abuz, neglijare, trafic, migraţie, repatriere
În cadrul serviciului îşi desfăşoară activitatea asistenţi sociali şi psihologi, care intervin în următoarele domenii:

a; Soluţionarea cazurilor copiilor părăsiţi în spitale:

Unul dintre modalitățile de a contribui la activitățile de prevenire a instituționalizării și a separării copilului de familia sa este activitatea desfășurată de către DGASPC Covasna prin soluționarea cazurilor copiilor părăsiți în spitale sau aflați în situația de risc de a fi părăsiți. În anul 2020 au fost sesizate 18 de astfel de cazuri. Aceste cazuri nu sunt numai de părăsire a copilului, poate fi vorba de neglijarea lui sau situația de risc de a fi părăsit de către părinți.

În ultimii 6 ani, situaţia numerică a copiilor părăsiţi în spitale, se prezintă astfel:
	Anul
	2015
	2016
	2017
	2018
	2019
	  2020

	Nr. copii
	45
	41
	33
	24
	23
	  18

Mai mulți ani la rând s-a menținut procentajul de 50 % în ceea ce privește reintegrările copiilor părăsiți în familiile lor naturale. În anul 2016 nu s-a reușit obținerea acestui procentaj: din totalul de 41 de cazuri doar 11 copii au fost reintegrați, ceea ce înseamnă aprox. 27%. În anul 2017 din totalul de 33 de copii, 20 au fost reintegrați în familia biologică/lărgită, ceea ce înseamnă un procentaj de 60 %. În anul 2018 din totalul de 24 de copii 10 au fost reintegrați în familia naturală, adică 41,6 %. S-a constatat fluctuația acestor date. În anul 2019 din totalul de 23 de copii 7 au fost reintegrați în familie, adică 30,4 %. În anul 2020 din totalul de 18 de copii 4 au fost reintegraţi în familie, adică 22,2 %.

Ceilalţi copii sunt instituţionalizaţi, fiind daţi în plasament cu precădere la asistenţi maternali profesionişti sau la diferite tipuri de servicii rezidenţiale.

Este foarte importantă comunicarea între reprezentanții instituțiilor implicate în soluționarea cazurilor copiilor părăsiți în spitale. În acest sens, organizăm întâlniri de lucru trimestrial, schimbăm impresiile legate de cazurile concrete, stabilim modalitățile de intervenție considerate eficiente, etc. 

DGASPC Covasna se implică, la rândul ei, în prevenirea abandonului prin implementarea în continuare a unui program de prevenire a sarcinilor nedorite. Acest program era inițiat de către Fundația SERA, care sprijină în continuare activitatea Direcției prin punerea la dispoziția a unor materiale contraceptive.

b; Soluţionarea cazurilor de abuz, neglijare şi exploatare (ANE):

Oricine are cunoştinţă despre un copil abuzat sau chiar şi suspiciune în acest sens, potrivit prevederilor Legii nr. 272/2004, trebuie să anunţe Direcţia. Persoanele responsabile de instrumentarea acestor sesizări din cadrul direcţiei verifică veridicitatea informaţiilor şi intervin în funcţie de cele constatate. 

În această privinţă în anul 2020 au fost înregistrate cazuri referitoare la 121 de minori (unele sesizări vizează mai mulți copii, iar în unele cazuri am primit în același timp mai multe sesizări privind același caz). 

Din acestea 62 au fost cazuri de abuz/neglijare sau risc, 10 de cazuri legate de divorţului părinţilor, conflicte în familie şi 49 de alte cazuri.
c; Soluţionarea cazurilor copiilor care au săvârşit fapte penale şi nu răspund penal:

În cursul anului 2020 a intrat în atenţia D.G.A.S.P.C. Covasna situaţia unui număr de 15  minori dintre care 7  au săvârşit o faptă penală şi nu răspund penal, având vârsta sub 14 ani la data comiterii infracţiuni, iar un număr de 8 copii au avut vârsta peste 14 ani la data săvârşirii faptei.

Sesizarea Direcţiei de Asistenţă Socială şi Protecţia Copilului Covasna cu privire la săvârşirea de către copii a unei fapte prevăzută de legea penală s-a realizat fie în baza Ordonanţei transmisă de către organul de urmărire penală, fie în baza unor adrese comunicate de către organele de poliţie, în care minorii se aflau în faza de cercetare, în acest ultim caz fiind vorba de minori cu vârsta peste 14 ani. 

Distribuţia copiilor pe sexe, grupe de vârstă, fapta comisă se prezintă astfel:
1. Copii sub 14 ani la data săvârşirii faptei:

	Nr. de copii
	Distribuţia pe sexe


	Distribuţia pe grupe de vârstă
	Distribuţia copiilor în funcţie de fapta comisă

	
	M
	F
	Sub 6 ani
	7- 9 ani
	10-13 ani
	

	7
	6
	1
	1
	0
	6
	5
	Furt/tentativă de furt

	
	
	
	
	
	
	1
	Lovire /alte violenţe

	
	
	
	
	
	
	1
	Tâlhărie


După evaluarea cazului, în funcție de circumstanțele faptei, poate fi instituită măsura de protecție specială a supravegherii specializate. În perioada de raportare nu a fost instituită măsura de supraveghere specializată pentru nici unul dintre copii. 

În cazul unui număr de 2 copii, s-a considerat că instituirea măsurii de supraveghere specializată nu se justifică pentru următoarele motive: 1 caz – măsura ar fi fost disproporţionată în raport cu vârsta acestuia, fiind vorba de un copil de 6 ani; 1 caz – implicarea copilului s-a produs sub influenţa unui adult care a profitat de naivitatea sa. Un copil avea deja instituită măsura de protecţie specială a plasamentului la Casa Familială Cernat. În situaţia unui număr de 4 copii nu s-a mai justificat demararea evaluării, întrucât fie aceştia aveau împlinită vârsta de 14 ani la data comunicării ordonanţei, fie fapta a fost săvârşită cu mult timp în urmă.
2. Copii peste 14 ani:


	Nr. de copii
	Distribuţia pe sexe
	Distribuţia copiilor în funcţie de fapta comisă 
	Distribuţia copiilor în funcţie de măsurile dispuse 

	
	M
	F
	
	

	9
	8
	1
	2
	Furt în formă continuată
	1
	Măsura internării într-un centru de reeducare pe o perioadă de 1 an şi 3 luni

	
	
	
	
	
	1
	-Arest la domiciliu;   -Plasament în familia extinsă

	
	
	2
	Tâlhărie
	1
	-Măsura educativă a asistării zilnice pe o perioadă de 6 luni  -Plasament în familia extinsă

	
	
	
	
	1
	În faza de cercetare

	
	
	1
	Ultraj  şi tulburarea liniştii publice
	1
	Control judiciar

	
	
	4
	Furt
	4


	În faza de cercetare


d; Intervenţia în cazul mamelor minore

La nivelul judeţului Covasna în cursul anului 2020 au fost primite 93 de sesizări din partea unităţilor spitaliceşti cu privire la mame minore şi 5 sesizări cu privire la minore gravide. În ceea ce privește mediul de proveniență ale mamelor minore, cele mai afectate localități sunt: Com. Vâlcele – 21, Zona Sf. Gheorghe – 17, Zona Tg. Secuiesc – 17, Zona Baraolt – 14, Mun. Sf. Gheorghe – 12. Majoritatea tinerelor se încadrează în categoria de vârstă 16-17 ani (68), dar a existat şi două cazuri de mamă minoră de 13 ani. 18 de minore provin din mediul urban, iar 75 din mediul rural.

În ceea ce privește sesizările cu privire la minorele gravide se evidențiază următoarele situații: minoră de 13 ani – 2, de 15 ani -1, de 16 ani – 1, de 17 ani – 1.  

Problematica mamelor minore reprezintă o preocupare la nivel național. Din punct de vedere al protecției copilului cazurile de relații sexuale cu un minor sunt considerate o formă a abuzului. Chiar dacă din punct de vedere infracțional este prevăzută în Codul penal infracțiunea de ”act sexual cu un minor”, există foarte multe condiții care îngreunează incriminarea efectivă a acestor fapte.

e) Repatrieri, trafic de persoane:

În cursul anului 2020 am primit 3 sesizări (unul dintre cazurile din anul 2019 s –a finalizat în anul 2020, având loc repatrierea) cu privire la 3 copii, dintre care 2 copii de cetăţenie română aflaţi pe teritoriul altui stat (Ungaria 1, Marea Britanie 1), iar o minoră de cetăţenie română aflată pe teritoriul României.

La solicitarea autorităților competente străine, ANPDCA ne-a solicitat la rândul ei informații cu privire la familiile acestor copii și condițiile de locuit de la domiciliul părinților. În cazul în care nu există posibilitatea reintegrării copiilor în familiile lor biologice, restrânse sau lărgite, DGASPC Covasna trebuie să își asume instituționalizarea acestora prin identificarea serviciilor sociale care să asigure plasamentul copiilor potrivit nevoilor individuale ale fiecăruia. 

În ceea ce privește cazurile de trafic de persoane colaborăm cu DIICOT și cu Agenția Națională Împotriva Traficului de Persoane, la solicitarea acestor instituții. De obicei ni se solicită efectuarea de evaluări psihologice ale victimelor traficate și acordarea consilierii. În anul 2020 nu am primit sesizare cu privire la minore traficate, doar un caz de exploatare, neconfirmat.    
2.2. Servicii rezidenţiale


Datele referitoare la serviciile de tip rezidențial, precum și numărul beneficiarilor sunt evidenţiate în tabelele prezentate mai sus. În aceste centre erau găzduiţi la sfârșitul anului 2020 în total 237 de beneficiari, reprezentând aproximativ  31% din totalul de 754 a beneficiarilor  sistemului de protecţie specială a copilului. Acestor copii/tineri li se asigură toate drepturile materiale prevăzute de lege: cazare, alimente (hrană de trei ori pe zi şi mici gustări între mese), îmbrăcăminte, materiale igienico-sanitare, bani pentru nevoi personale etc. 


Dintre serviciile rezidențiale evidențiate în tabelul arătat, 16 centre/case familiale oferă primire și găzduire copiilor sănătoși (protecția copiilor cu dizabilități fiind menționată într-un capitol separat). 


Acestea sunt următoarele:

· un centru de plasament: Centru de plasament ”Borosnyay Kamilla” Târgu Secuiesc  

· două centre de primire în regim de urgență: 

1. Centru de primire în regim de urgență ”Prinț și Cerșetor” Sfântu Gheorghe    

2. Centru de primire în regim de urgență pentru victime ale violenței în familie 

· un centru maternal: Centru maternal Sfântu Gheorghe 
· zece case familială: 

1. Casa familială nr. 1 Sfântu Gheorghe

2. Casa familială nr. 2 Sfântu Gheorghe

3. Casa familială nr. 3 Sfântu Gheorghe

4. Casa familială Ilieni

5. Casa familială nr. 1 Cernat

6. Casa familială nr. 2 Cernat

7. Casa familială Întorsura Buzăului

8. Casa familială Baraolt

9. Casa familială Târgu Secuiesc

10. Casa familială ”Szentkereszty Stephanie” Târgu Secuiesc
11. Casa familială Mereni.

· un centru de sprijin: Centru de sprijin pentru tinerii peste 18 ani Sfântu Gheorghe     

Variația numărului beneficiarilor în serviciile de tip rezidențial (inclusiv în cel pentru copii cu dizabilități) la sfârșitul ultimilor 6 ani se prezintă astfel:

	Anul
	2015
	2016
	2017
	2018
	2019
	2020

	Total în servicii rezidențiale
	315
	294
	300
	280
	248
	237


2.3. Alternative familiale
Plasamentele familiale la rude, alte familii/persoane și în sistem de asistență maternală sunt cele mai eficiente măsuri de protecție specială din punctul de vedere al asigurării unui mediu familial, copilului separat de părinți. Două treimi din numărul total al copiilor care beneficiază de măsura de protecție specială a plasamentului se află în astfel de tipuri de plasamente. Reevaluarea acestor cazuri este de competenţa şi obligaţia specialiştilor din cadrul Direcţiei.
a; Serviciul de asistenţă şi management de caz pentru copilul aflat în plasament la familii/rude gr. IV/alte persoane sau centru rezidenţial
Serviciul a fost înființat în această structură prin Hotărârea nr. 157/2020 a Consiliului județean Covasna, și are în componență Compartimentul management de caz pentru copilul aflat în plasament la o familie/persoană sau centru rezidenţial și Familii/Persoane de plasament. 

Principalul obiectiv al serviciului este respectarea prevederilor Ordinului nr. 288/2006 care prevede obligativitate utilizării metodei de lucru a managementului de caz în instrumentarea tuturor cazurilor de protecția copilului, cu respectarea standardelor minime de calitate aplicabile serviciului. În cazul copiilor care, din anumite motive, sunt separați de familiile lor, trebuie cercetată în mod primordial posibilitatea plasării lor la rude de până la gradul al patrulea. 
Specialiștii din cadrul Direcției instrumentează aproximativ 300 de cazuri de plasamente familiale  potrivit datelor de la sfârșitul anului 2020. De asemenea, cazurile de tutelă de pe teritoriul județului Covasna sunt pregătite de către angajații acestui serviciu. La sfârșitul perioadei raportate în evidența Direcției erau consemate 24 de cazuri de tutelă. Activitatea desfășurată în soluționarea cazuilor de plasamente familiale este organizată conform principiului zonal.

În anul 2019, conform datelor biroului de monitorizare, au avut loc următoarele mișcări:    

	Nr. crt.
Nr. crt.
	Luna raportată
	Denumirea serviciului/ măsurii
	Nr. cazuri noi în cursul lunii
	Nr. cazuri închise în cursul lunii
	Nr. cazuri la sfârșitul lunii
	Nr. plas. de urgență

	1.
	Ianuarie
	Plas. la rude până la gr. IV
	1
	1
	245
	0

	
	
	Plas. la alte fam./pers.
	0
	2
	32
	0

	
	
	Tutela
	0
	0
	24
	0

	2.
	Februarie
	Plas. la rude până la gr. IV
	3
	1
	247
	0

	
	
	Plas. la alte fam./pers.
	3
	0
	35
	0

	
	
	Tutela
	0
	1
	23
	0

	3.
	Martie
	Plas. la rude până la gr. IV
	2
	1
	248
	0

	
	
	Plas. la alte fam./pers.
	0
	1
	34
	0

	
	
	Tutela
	0
	0
	23
	0

	4.
	Aprilie
	Plas. la rude până la gr. IV
	0
	3
	245
	0

	
	
	Plas. la alte fam./pers.
	0
	1
	33
	0

	
	
	Tutela
	0
	0
	23
	0

	5.
	Mai
	Plas. la rude până la gr. IV
	7
	2
	250
	7

	
	
	Plas. la alte fam./pers.
	0
	0
	33
	1

	
	
	Tutela
	0
	0
	23
	0

	6.
	Iunie
	Plas. la rude până la gr. IV
	1
	2
	249
	7

	
	
	Plas. la alte fam./pers.
	1
	0
	34
	1

	
	
	Tutela
	0
	0
	23
	0

	7.
	Iulie
	Plas. la rude până la gr. IV
	3
	3
	249
	9

	
	
	Plas. la alte fam./pers.
	0
	0
	34
	1

	
	
	Tutela
	0
	3
	20
	0

	8.
	August
	Plas. la rude până la gr. IV
	2
	3
	248
	2

	
	
	Plas. la alte fam./pers.
	0
	0
	34
	1

	
	
	Tutela
	0
	0
	20
	0

	9.
	Septembrie
	Plas. la rude până la gr. IV
	11
	3
	256
	2

	
	
	Plas. la alte fam./pers.
	0
	1
	33
	1

	
	
	Tutela
	0
	0
	20
	0

	10.
	Octombrie
	Plas. la rude până la gr. IV
	5
	3
	258
	1

	
	
	Plas. la alte fam./pers.
	0
	3
	30
	1

	
	
	Tutela
	0
	0
	20
	0

	11.
	Noiembrie
	Plas. la rude până la gr. IV
	2
	6
	254
	1

	
	
	Plas. la alte fam./pers.
	1
	1
	30
	0

	
	
	Tutela
	0
	0
	20
	0

	12.
	Decembrie
	Plas. la rude până la gr. IV
	0
	2
	252
	1

	
	
	Plas. la alte fam./pers.
	0
	0
	30
	0

	
	
	Tutela
	0
	0
	20
	0

	
	
	
	Total intrări
	Total ieșiri
	
	

	
	
	
	42
	43
	
	


În ultimii patru anu, variația intrărilor/ieșirilor a fost următoarea: 

	Anul
	2017
	2018
	2019
	2020

	Nr. intrări
	46
	55
	22
	42

	Nr. ieșiri
	47
	39
	43
	43


Variația numărului beneficiarilor aflați în plasament familial în ultimii 5 ani se prezintă astfel:

	Anul
	2015
	2016
	2017
	2018
	2019
	2020

	Total  plasamente familiale
	325
	374
	357
	327
	279
	302


b; Serviciul de asistenţă şi management de caz pentru copilul aflat în plasament la asistent maternal profesionist
Serviciul a fost înființat în această structură de asemenea prin Hotărârea nr. 157/2020 a Consiliului județean Covasna, și are în componență Compartimentul management de caz pentru copilul aflat în plasament la asistenţi maternali profesionişti și Asistenți maternali profesioniști. 

În cazul copiilor sub vârsta de doi ani, legea prevede obligativitatea plasării lor la asistenți maternali profesioniști. 
Comparativ cu datele din ultimii ani, se menține tendința de scădere atât a numărului asistenților maternali profesioniști, cât și, implicit, a numărului copiilor plasați în asistență maternală. În anul 2018 numărul AMP a scăzut de la  132 la  131, iar la sfârșitul anului 2020 Direcția avea un număr de 126 de angajați AMP.  La fel, numărul copiilor aflați în asistență maternală a scăzut în anul 2018 de la 242 la 220, acest număr ajungând  la sfârșitul anului 2020 la 215.
În anul 2020, serviciul de asistență maternală a primit în plasament în regim de urgență 24 copii.

Variația numărului beneficiarilor în sistemul de asistență maternală la sfârșitul ultimilor 6 ani se prezintă astfel:

	
 Anul
	2015
	2016
	2017
	2018
	2019
	2020

	Total plasamente la AMP
	274
	272
	239
	220
	222
	215

Situatia atestarilor  AMP noi:

	
 Anul
	2015
	2016
	2017
	2018
	2019
	2020

	Număr atestări noi AMP
	5
	6
	0
	0
	10
	10


2.4. Adopţii naționale 


Procesul de adopție cuprinde mai multe faze, inițial făcându-se demersuri în paralel pentru copilul căruia se propune deschiderea adopției și pentru persoana/familia potențial adoptatoare. În privința copilului prima fază presupune deschiderea procedurii adopției interne. În anul 2020, responsabilii din cadrul Compartimentului de adopție, postadopție, au inițiat 26 de astfel de deschideri. În privința familiilor adoptatoare, în anul 2020 au fost evaluate și au primit atestate de familie aptă pentru adopție un număr de 12 familii. În urma acestor demersuri, s-au realizat 12 încredințări pentru o perioadă de 90 de zile la familiile adoptatoare. Dintre acestea au fost finalizate prin încuviinţarea adopţiei 7 cazuri (restul au fost încredințați în alte județe). Un număr de 28 de familii/copii au fost monitorizate în cadrul etapei de post-adopţie.
În anul 2016 au fost unele schimbări legislative care înlesnesc procedura adopției și care se referă la următoarele aspecte:
· Dacă timp de șase luni familia biologică nu se interesează și nu ține legătura cu un copil plasat în sistemul de protecție, se poate propune în planul individualizat de protecție ca finalitate adopția  (a fost un an);

· Durata evaluării și pregătirii persoanelor/familiilor care au depus cerere pentru adopție este max. 90 de zile de la data depunerii cererii și a documentelor ( au fost 120 de zile); Persoanele/familiile pot beneficia de 40 de ore libere plătite/an pentru evaluare sau potrivire cu copii;

· Atestatul de  persoană/familie aptă să adopte are valabilitate 2 ani (a fost 1 an);

· Persoanele/familiile adoptatoare pot beneficia de concediu de acomodare de max. un an (indemnizație  lunară 1700 lei) de la data încredințării în vederea adopției;

· Responsabilii de caz introduc datele și operează în RNA pașii de adopție (aceste demersuri anterior erau efectuate de către ANPDCA);

· Copiilor cărora nu li se identifică nici o  persoană/familie timp de 3 luni, respectiv celor  la care nu se finalizează nici o potrivire timp de 9 luni, li se redactează profilul public, care poate fi vizualizat de către persoanele/familiile adoptatoare.

Schimbări legislative în anul 2020:

· Atestatul de  persoană/familie aptă să adopte are valabilitate 5 ani (a fost de 2 ani) conform Legii nr. 268/29.11.2020 pentru modificarea și completarea Legii nr. 273/2004;

Situația adopțiilor se prezintă astfel în ultimii 6 ani:

	Anul
	Atestate eliberate
	Deschiderea procedurii adopției interne
	Încredințarea în vederea adopției
	Încuviințarea

 Adopției interne
	Încuviințarea

 Adopției internaționale

	2015
	15
	31
	17
	10
	

	2016
	18
	7
	17
	12
	

	2017
	16
	68
	14
	15
	

	2018
	18
	34
	15
	18
	1

	2019
	16
	22
	25
	7
	

	2020
	12
	26
	12
	7

2.5. Centre de zi
Centrele de zi au ca scop prevenirea separării copilului de familie și a instituționalizării lor. Copii, dar și familiile lor sunt beneficiarii acestor servicii, unde li se oferă copiilor sprijin pentru lecțiile pentru acasă, îngrijire, educație non-formală și informală, alimentație, iar părinților lor educație parentală, consiliere pentru îmbunătățirea relațiilor și a comunicației intrafamiliale etc. 
În cadrul Direcției generale funcționează trei centre de zi, acestea fiind arondate complexelor de servicii comunitare din cele două municipii și un oraș de pe teritoriul județului. 
· Centru de zi pentru copilul neglijat Sfântu Gheorghe

· Centru de zi pentru copilul neglijat, abuzat Târgu Secuiesc

· Centru de zi Baraolt 
Variația numărului beneficiarilor centrelor de îngrijire de zi în ultimii 6 ani se prezintă astfel:

	Anul
	2015
	2016
	2017
	2018
	2019
	2020

	Total beneficiari centre de zi
	47
	45
	42
	43
	45
	33


2.6. Protecţia copiilor cu dizabilităţi

Un important segment al activităţii direcţiei vizează susţinerea funcţionării serviciilor care asigură protecţia şi reabilitarea copiilor cu dizabilităţi. Încadrarea în grad de dizabilități se realizează la propunerea Biroului de evaluare complexă, de către Comisia pentru Protecţia Copilului Covasna. 

Pentru protecția copiilor cu dizabilități în cadrul DGASPC Covasna funcţionează următoarele servicii:

· un centru de plasament: Centru de plasament nr. 6 Olteni 
· un centru rezidenţial pentru copii cu dizabilităţi: Centru rezidențial pentru copii cu dizabilități Baraolt  
· două case familială: 

1. Casa familială Lunga 

2. Casa familială Tinoasa

· șase centre de reabilitare/recuperare:

1. Centru de reabilitare a copiilor cu dizabilități „Székely-Pótsa" - Centru de reabilitare Chilieni

2. Centru de reabilitare pentru copii cu tulburări din spectrul autist/deficienţe senzoriale Sfântu Gheorghe

3. Centru de recuperare pentru copilul cu dizabilități Sfântu Gheorghe

4. Centru de reabilitare Târgu Secuiesc  

5. Centru de recuperare  pentru copilul cu dizabilităţi Întorsura Buzăului

6. Centru de reabilitare Baraolt 

Numărul copiilor (tinerilor) din evidența acestor servicii în ultimii 6 ani a fost inclus în evidența de la pct. 2.3. Servicii rezidențiale.
	Anul
	2015
	2016
	2017
	2018
	2019
	2020

	Total beneficiari centre de reabilitare/ recuperare
	127
	135
	128
	142
	171
	161


Situația încadrărilor în grad de handicap - cazuri de copii, instrumentate în anul 2020, se prezintă astfel:

	Grad de dizabilități
	Tipul afecțiunii
	Număr
	Total

	Grav
	Neuropsihic – mintal - asociat
	179
	316

	
	Fizic
	10
	

	
	Somatic
	100
	

	
	Vizual
	13
	

	
	Auditiv
	14
	

	Accentuat
	Neuropsihic – mintal - asociat
	46
	111

	
	Fizic
	11
	

	
	Somatic
	27
	

	
	Vizual
	8
	

	
	Auditiv
	19
	

	Mediu
	Neuropsihic – mintal - asociat
	25
	54

	
	Fizic
	7
	

	
	Somatic
	8
	

	
	Vizual
	9
	

	
	Auditiv
	5
	

	Ușor
	Neuropsihic – mintal - asociat
	3
	3

	
	Fizic
	0
	

	
	Somatic
	0
	

	
	Vizual
	0
	

	
	Auditiv
	0
	


Evoluţia beneficiarilor (copii, tineri) pe tipuri de servicii:

	Anul
	2016
	2017
	2018
	2019
	2020

	Total serv. rezid.
	312
	316
	300
	258
	237

	Total serv. de zi
	180
	170
	185
	216
	194

	Total plas. fam. 
	374
	357
	327
	279
	302

	Total plas. la AMP
	272
	239
	220
	222
	215

	TOTAL
	1138
	1082
	1032
	975
	948

B.    Activitatea Direcției generale în domeniul prevenirii şi combaterii violenţei domestice

1. În conformitate cu prevederile H.G. nr. 797/2017, prin Hotărârea nr. 47/2018 a Consiliului Județean Covasna, a fost înființat în structura Direcției generale, Compartimentul de intervenție în regim de urgență, telefonul pentru cazurile de urgență, violență domestică. 

Principalele serviciile oferite de către specialiștii din cadrul compartimentului sunt următoarele: informare, îndrumare, consiliere socială, consiliere psihologică a victimelor, agresorilor, mediere, colaborarea cu compartimentele de specialitate SPAS-uri din județul Covasna, școli, grădinițe, ONG-uri, Poliție, Centrul de Primire în Regim de Urgență, întâlniri organizate cu toți specialiștii din domeniu pentru rezolvarea cât mai favorabilă a cazurilor de violență domestică, sprijin pentru găzduirea temporară a victimelor și alte activități specifice domeniului. În afară de aceste atribuții, personalul este cooptat și în alte activități (implicare în diferite programe, proiecte)
În perioada ianuarie - decembrie 2020 în cadrul compartimentului au fost instrumentate următoarele cazuri: 
· cazuri de violență domestică sau asimilate unor forme de violență domestică - 10 cazuri;

· cazuri când s-a obținut ordin de protecție - 7 cazuri;

· cazuri de divorț, evaluări psihologice solicitate de judecătorii - 11 cazuri;

· cazuri de victime care au solicitat serviciile compartimentului în cazurile de nerespectare a programului de vizită a minorilor stabilite de instanțele de judecată – 54 cazuri;

· reprezentarea minorilor la audieri în fața Poliției, Judecătoriei (minori care au fost victime ale violenței domestice, minori care au comis fapte antisociale) – 18 cazuri;

· reprezentarea minorilor la efectuarea certificatului medico-legal la Serviciul de Medicină Legală din cadrul spitalului - 0 cazuri

· redirecționare către primării, competența lor fiind stabilită pe baza Art. 18 din Legea 272/2004, republicată - 6 cazuri

2. Centrul de primire în regim de urgență pentru victimele violenței în familie: (locația fiind secretizată) a fost înființat pentru prevenirea și combaterea violenței în familie și are ca obiectiv oferirea unui adăpost pentru victimele violenței domestice. 

Centrul are o capacitate de 6 locuri. Luând în considerare perioada de ședere permisă de 60 de zile cu posibilitate de prelungire, precum și fluctuația beneficiarilor, conform statisticii ținute de responsabilii centrului, în anul 2020 au fost găzduiți un număr de 15 de persoane, dintre care 7 adulți și 8 copii. 

Cea mai importantă activitate de care beneficiază cei adăpostiți în acest centru care au fost nevoiți să-și părăsească locuința și mediul lor de viață, este găsirea unei locuințe potrivite și a surselor necesare pentru susținerea acestei locuințe și a mediului de viață schimbat. Având în vedere complexitatea acestor probleme și adaptarea lor într-un mediu de viață dominat de lipsa locurilor de muncă și costul ridicat folosit pe piața imobiliară, se ajunge frecvent în situația necesității prelungirii șederii beneficiarilor în centru. 



Este foarte importantă colaborarea cu reprezentanții poliției din cauza comportamentului violent al agresorilor. De asemenea, există o permanentă colaborare cu alte instituții: școală, grădiniță, spital, cabinete medicale etc. 

	Anul
	Nr. total beneficiari
	Copii
	Adulți
	Decembrie (copii+adulți)

	2015
	10
	3
	7
	0 + 1 adult

	2016
	13
	8
	5
	2 copii +1 adult

	2017
	18
	11
	7
	2copii +1 adult

	2018
	24
	10
	14
	1 copil +3 adulți

	2019
	32
	18
	15
	7 copii + 4 adulți

	2020
	15
	8
	7
	0 + 2 adulți


3. Locuința protejată pentru victime ale violenței domestice este un serviciu nou în cadrul DGASPC Covasna. Prin Hotărârea Consiliului Județean Covasna nr. 207/13.12.2019 privind înființarea unei Locuințe protejate pentru victime ale violenței domestice și aprobarea Regulamentului de organizare și funcționare al acesteia se prevede arondarea lui Complexului de Servicii Comunitare Sfântu Gheorghe. Până la sfârșitul anului 2019, serviciul încă nu a început să funcționeze, fiind în curs procedurile de achiziție pentru amenajarea și dotarea acestuia. 

Locuința protejată s-a înființat în cadrul proiectului național VENUS – Împreună pentru o viață în siguranță finanțat prin Programul Operaţional Capital Uman, Axa Prioritară 4, Obiectiv Specific 4.4. Proiectul inițiat de Agenția Națională pentru Egalitate de Șanse între Femei și Bărbați (ANES), ca solicitant de finanțare, vizează dezvoltarea unor măsuri centrate pe abordarea integrată și unitară a serviciilor sociale, socio-profesională și de formare profesională a specialiștilor din domeniu, în scopul prevenirii și combaterii a violenței domestice la nivel național. Prin proiect se prevede crearea unei rețele inovative integrate naționale de 42 de locuințe protejate, în 41 județe din țară și în sectorul 5 București, destinate asigurării măsurilor de protecție în regim de urgență a victimelor violenței în familie. În același timp, proiectul propune dezvoltarea și furnizarea serviciilor de asistență socială și juridică, consiliere psihologică și vocațională, respectiv suport prin crearea grupurilor de suport. 

În perioada ianuarie – decembrie 2020, în cadrul Proiectului Venus au fost instrumentate următoarele cazuri: 
· Cabinetul de Consiliere Vocațională -14 victime, 

· Grup de Suport-consiliere psihologică individuală și de grup-13 victime , 

· Locuința Protejată- adăpost pentru 2 victime și un minor.  

C.)    Activitatea Direcției generale în domeniul protecției persoanelor cu dizabilități
În toate activităţile întreprinse, sprijinite şi planificate în favoarea protecţiei şi promovării drepturilor persoanelor cu dizabilități, Direcţia generală are la bază următoarele principii, conform Legii nr. 448/2006 privind protecţia şi promovarea drepturilor persoanelor cu dizabilități: 

a) respectarea drepturilor şi a libertăţilor fundamentale ale omului;    

b) prevenirea şi combaterea discriminării;  

 
c) egalizarea şanselor; 

d) egalitatea de tratament în ceea ce priveşte încadrarea în muncă şi ocuparea forţei de muncă; 

e) solidaritatea socială; 

 
f) responsabilizarea comunităţii; 

  
g) subsidiaritatea; 

   
h) adaptarea societăţii la persoana cu dizabilități; 

  
i) interesul persoanei cu dizabilități; 

  
j) abordarea integrată; 

   
k) parteneriatul; 

l) libertatea opţiunii şi controlul sau decizia asupra propriei vieţi, a serviciilor şi formelor de suport de care beneficiază; 

   
m) abordarea centrată pe persoană în furnizarea de servicii; 

   
n) protecţie împotriva neglijării şi abuzului; 

o) alegerea alternativei celei mai puţin restrictive în determinarea sprijinului şi asistenţei necesare; 

p) integrarea şi incluziunea socială a persoanelor cu dizabilități, cu drepturi şi obligaţii egale ca toţi ceilalţi membri ai societăţii. 

Adoptarea Legii nr. 448/2006 privind protecţia şi promovarea drepturilor persoanelor cu dizabilități a conturat a nouă atitudine, incluzivă a societăţii faţă de persoana cu dizabilități prin adaptarea societăţii la nevoile persoanelor cu dizabilități, toate acestea fiind în concordanţă cu  documentele programatice comunitare. Astfel este promovată concepţia potrivit căreia familia este mediul cel mai prielnic pentru îngrijirea şi protecţia adultului cu dizabilități, familiei fiindu-i necesar sprijinul adecvat, pe baza evaluării nevoilor sale. 

Ideea încadrării în muncă a persoanelor cu dizabilități este promovată la nivelul întregii societăţi şi prin acordarea unor facilităţi a angajatorilor.

Admiterea într-un centru rezidenţial a unei persoane cu dizabilități este propusă ca ultimă soluţie. 

Legea asigură continuitatea măsurilor de protecţie pentru persoanele care împlinesc vârsta majoratului: la nivelul  direcţiilor judeţene au fost înfiinţate serviciile de evaluare complexă a persoanelor adulte.  

O atenţie deosebită este acordată parteneriatelor între autorităţile publice, centrale sau locale, cu organizaţiile neguvernamentale ale persoanelor cu dizabilități.

Evoluţia numărului persoanelor cu dizabilități neinstituţionalizate în perioada 2015 –2020:

	Anul
	2015 decembrie
	2016 decembrie
	2017 decembrie
	2018 decembrie
	2019 decembrie
	2020

decembrie

	Total
	5619
	5895
	5981
	6078
	6290
	6319


În luna decembrie a anului 2020, situația persoanelor cu dizabilități neinstituționalizate se prezenta astfel, pe grupe de vârstă şi sexe:

	Grupa de vârstă
	Feminin
	Masculin

	0-4 ani
	41
	49

	5-9 ani
	87
	115

	10-14 ani
	93
	131

	15-17 ani (copil)
	77
	83

	18-19 ani (adult)
	23
	49

	20-24 ani
	65
	97

	25-29 ani
	53
	85

	30-34 ani
	110
	136

	35-39 ani
	140
	139

	40-44 ani
	164
	177

	45-49 ani
	210
	176

	50-54 ani
	230
	210

	55-59 ani
	200
	168

	60-64 ani
	286
	279

	65-69 ani
	337
	341

	70-74 ani
	289
	252

	75-79 ani
	338
	240

	80-84 ani
	327
	147

	85 ani şi peste
	266
	109

	Total
	3336
	2983


În luna decembrie 2020, pe tipuri de dizabilități, situația se prezenta astfel:
	Diagnostic
	Număr persoane

	Fizic
	2075

	Somatic
	831

	Auditiv
	205

	Vizual
	644

	Mental
	728

	Psihic
	545

	Asociat
	1222

	HIV/SIDA
	11

	Boli rare
	57

	Surdocecitate
	1

	Total
	6319


Evoluţia numărului persoanelor cu dizabilități neinstituţionalizate în perioada 2015 – 2020

Situația persoanelor cu dizabilități neinstituționalizate se prezenta astfel, pe grupe de vârstă şi sexe - decembrie 2020

Situația pe tipuri de dizabilități - decembrie 2020

1. Prestaţii şi servicii pentru persoane cu dizabilități neinstiuţionalizate

    
Conform art. 58 din Legea nr. 448/2006, republicată, cu modificările și completările ulterioare, adultul cu handicap, pe anul 2019, a beneficiat  de următoarele prestații sociale: 

a) indemnizaţie lunară, indiferent de venituri: 

  

-în cuantum de 350 lei, pentru adultul cu dizabilități grav; 

   
 
-în cuantum de 265 lei, pentru adultul cu dizabilități accentuat; 

 
b) buget personal complementar lunar, indiferent de venituri: 

    

-în cuantum de 150 lei, pentru adultul cu dizabilități grav; 

    

-în cuantum de 110 lei, pentru adultul cu dizabilități accentuat; 

   

-în cuantum de 60 lei, pentru adultul cu dizabilități mediu. 

    
Părintele, tutorele sau persoana care se ocupă de creșterea și îngrijirea copilului cu handicap, în baza unei măsuri de protecție specială, stabilită în condițiile legii, beneficiază de prestații sociale, pe perioada în care îl are în îngrijire, supraveghere și întreținere, astfel:

    

-în cuantum de 300 lei, în cazul copilului cu handicap grav; 

    

-în cuantum de 175 lei, în cazul copilului cu handicap accentuat; 

    

-în cuantum de 60 lei, în cazul copilului cu handicap mediu.


Sumele acordate pentru indemnizație se acordau din bugetul de stat, însă începând cu 01 ianuarie 2019, efectuarea plăților se execută de către AJPIS Covasna, iar sumele acordate se prevăd în bugetul anual al agenției județene – mai jos prezentăm pentru acești ani numărul de persoane care beneficiază lunar de aceste sume. 

	
	Nr. de persoane
	Suma acordată pt. indemnizații [lei]

	Anul 2016
	5895
	19.532.354

	Anul 2017
	5981
	20.131.793

	Anul 2018
	4990
	26.756.539

	Anul 2019
	6121
	Plată efectuată de AJPIS

	Anul 2020
	6156
	Plată efectuată de AJPIS


În conformitate cu alin. 2, art. 58 din Legea 448/2006 copii cu dizabilități de tip HIV/SIDA beneficiază de o alocaţie lunară de hrană, calculată pe baza alocaţiei zilnice de hrană stabilite pentru consumurile colective din unităţile sanitare publice, pe baza legislaţiei în vigoare, dar în anul 2020 nu am avut în evidenţă copil cu dizabilități de tip HIV/SIDA.

Persoanele cu dizabilități grav şi accentuat beneficiază de gratuitate pe toate liniile la transportul urban cu mijloace de transport în comun de suprafaţă şi cu metroul, pe baza art. 23 din Legea 448, republicat, respectiv art. 7 din Normele metodologice de aplicare a legii, în conformitate cu H.G. Nr. 268 din 14 martie 2007 pentru aprobarea Normelor metodologice pe baza unei legitimaţii emise de Direcţie.

    
Beneficiază de aceste prevederi  şi următoarele persoane: 

- însoţitorii persoanelor cu dizabilități grav, în prezenţa acestora; 

   
- însoţitorii copiilor cu dizabilități accentuat, în prezenţa acestora; 

    
- însoţitorii adulţilor cu dizabilități auditiv şi mintal accentuat, în prezenţa acestora, pe baza anchetei sociale realizate de către primăria de unde provine persoana cu dizabilități.

	
	Nr. legitimații emise

	Anul 2016
	320

	Anul 2017
	319

	Anul 2018
	246

	Anul 2019
	234

	Anul 2020
	187


Conform art. 23 din Legea 448/2006, sumele aferente acestui drept se asigură din bugetele locale. 


Conform Legii nr. 145/2020 pentru modificarea si completarea Legii nr. 448/2006 privind protectia si promovarea drepturilor persoanelor cu dizabilități; pe baza art. 24, persoanele cu dizabilități grav beneficiază de gratuitatea transportului interurban, la alegere, cu orice tip de tren, în limita costului unui bilet la tren interregio IR cu regim de rezervare la  clasa a II-a, cu autobuzele sau cu navele pentru transport fluvial, pentru 24 călătorii dus-întors pe an calendaristic. 

Beneficiază de aceste prevederi şi următoarele persoane: însoţitorii persoanelor cu dizabilități grav, numai în prezenţa acestora; asistenţii personali ai persoanelor cu dizabilități grav. Persoanele cu dizabilități accentuat beneficiază de gratuitatea transportului interurban, la alegere, cu orice tip de tren în limita costului unui bilet la tren interregio IR cu regim de rezervare la  clasa a II-a, cu autobuzele sau cu navele pentru transport fluvial, în limita a 12 călătorii dus-întors pe an calendaristic.

	Anul 
	Nr. bilete dus-întors eliberate
	Cheltuieli [lei]
	Total cheltuieli transport interurban [lei]

	
	CFR
	AUTO
	CFR
	AUTO
	

	2016
	5051
	3764
	58.250,00
	30.399,80
	88.649,80

	2017
	3655
	3655
	105.608,50
	67.692,00
	173.300,50

	2018
	4025
	3046
	110.564,15
	55.317,00
	165.881,15

	2019
	5902
	152.241,50
	152.241,50

	2020
	4210
	86.541,57
	86.541,57


Notă: Biletele sunt dus-întors, adică se efectuează două călătorii.

Persoanele cu dizabilități pot opta, la cerere, pentru acordarea gratuității la transportul interurban sau pentru decontarea carburantului necesar autoturismului adaptat dizabilității, conform legii și aflat în proprietatea acestora, corespunzător costurilor drepturilor prevăzute la alin. (1) sau (3), după caz fără a depăși suma de 1500 lei, anual, pentru persoanele cu dizabilități grav, respectiv 750 lei, anual, pentru persoanele cu dizabilități accentuat; modalitatea de decontare și indexare a limitelor se stabilește prin hotărâre a Guvernului.

Pe baza art. 65, alin 2 şi 3 din Legea 448, republicată şi art. 40 din Normele metodologice de aplicare a legii se acordă card-legitimaţie de parcare:

	Anul 
	Nr. legitimații emise

	2016
	127

	2017
	163

	2018
	142

	2019
	193

	2020
	119


Pe baza art. 28 din Legea 448, republicată şi art. 15 din Normele metodologice de aplicare a legii şi a Convenţiei tripartite (Compania Naţională de Autostrăzi şi Drumuri Naţionale din România S.A., Ministerul Transporturilor şi D.G.A.S.P.C. – Covasna) privind eliberarea de roviniete (Scutire de la plata tarifului de utilizare a reţelelor de drumuri naţionale) s-au acordat:

	Anul 
	Nr. dosare de solicitare
	Nr. roviniete acordate

	2016
	539
	526

	2017
	525
	486

	2018
	609
	604

	2019
	684
	676

	2020
	686
	684


Sumele aferente dreptului se suportă de la bugetul de stat prin bugetul Ministerului Transporturilor. 

Pe baza art. 27 din Legea 448/2016, persoanele adulte cu dizabilități grav sau accentuat pot beneficia de credit a cărui dobândă se suportă din bugetul de stat, prin transferuri de la bugetul  Ministerului Munci și Protecţiei Sociale la bugetele direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti, în baza unui contract privind angajamentul de plată a dobânzii pentru achiziţionarea unui singur autovehicul şi pentru adaptarea unei locuinţe conform nevoilor individuale de acces, cu condiţia plăţii la scadenţă a ratelor creditului, dar şi cu condiţia ca valoarea creditului să nu depăşească 10.000 de euro, iar returnarea creditului să nu depăşească 10 ani. În cazul achiziţionării de autovehicule adaptate special pentru transportul persoanelor cu dizabilități netransferabile, dependente de scaunul cu rotile, valoarea creditului nu poate depăşi 20.000 de euro, perioada de rambursare fiind de 15 ani. Beneficiază de prevederile susamintite şi familia sau persoana care are în îngrijire cel puţin un copil cu dizabilități grav ori accentuat.


Fondurile sunt asigurate de Ministerul Muncii, iar situaţia plăţilor efectuate se prezintă astfel:

	Anul 
	Cheltuieli pentru dobândă [lei]

	2016
	17.174,89

	2017
	14.997,32

	2018
	20.247,14

	2019
	24.206,37

	2020
	26.315,87


Sunt în derulare 15 contracte.

Un serviciu oferit în mod regulat majorității persoanelor cu dizabilități aflate la domiciliu este momentan asistentul personal – angajat al primăriilor locale –  sau indemnizaţia pentru plata asistentului personal sau însoţitorului la care are dreptul numai persoana cu dizabilități grav, în conf. cu art. 35-44 din Legea 448/2006, republicată.

	Anul 
	Nr. asistenți personali
	Nr. indemnizații pt. plata asistentului personal

	2016
	564
	993

	2017
	624
	982

	2018
	624
	952

	2019
	728
	1061

	2020
	745
	1078


Autorităţile administraţiei publice locale au obligaţia să prevadă şi să garanteze în bugetul local sumele necesare din care se suportă salarizarea, precum şi celelalte drepturi cuvenite asistentului personal, potrivit legii.

Plata indemnizaţiei lunare se asigură de primăriile în a căror rază teritorială îşi are domiciliul sau reşedinţa persoana cu dizabilități grav.

	Anul 
	Nr. indemnizații de însoțitor pt. nevăzători
	Cheltuieli indemnizații de însoțitor pt. nevăzători [lei]

	2016
	296
	3.478.494

	2017
	277
	3.589.632

	2018
	212
	3.818.111

	2019
	287
	Plată efectuată de AJPIS

	2020
	286 – la 30 decembrie 2020
	Plată efectuată de AJPIS


Sumele acordate pentru indemnizaţie de însoţitor pentru nevăzători, se acordă din bugetul de stat, prin DGASPC.

În baza Ordinului 1830/2019 din 30 decembrie acordăm persoanelor cu dizabilități, legitimație denumită în continuare Legitimația, este documentul oficial folosit în exercitarea drepturilor acordate persoanelor cu dizabilități, de legislația în vigoare, pe întreg teritoriul țării.

Legitimația este eliberată de DGASPC, costurile fiind suportate din bugetul acesteia. Legitimația este nominală, netransmisibilă și cu o perioadă de valabilitate egală cu cea a documentului de încadrare în grad de handicap.

	
	Nr. legitimații emise persoane cu dizabilitați

	Anul 2020
	393


Situația acordării Cardului European pentru Dizabilitate:
	Anul
	Cereri depuse
	Carduri emise 

ANPD/ANDPDCA

	2016
	96
	96

	2017
	59
	59

	2018
	23
	23

	2019
	40
	40

	2020
	40
	40

	TOTAL
	258
	258


2. Servicii sociale destinate persoanelor adulte cu dizabilități 

La nivelul DGASPC Covasna, în cadrul Complexului de Servicii Comunitare Târgu Secuiesc funcționează trei servicii destinate persoanelor adulte cu dizabilități: 

· Centru de îngrijire și asistență pentru persoane adulte cu dizabilități Târgu Secuiesc, 

· Centru pentru viață independentă pentru persoane adulte cu dizabilități Târgu Secuiesc,

· Centru de servicii de recuperare neuromotorie de tip ambulatoriu pentru persoane adulte cu dizabilități Târgu Secuiesc.  

Servicii asigurate persoanelor adulte cu dizabilități:
	Nr.
	Complex de servicii
	Denumirea serviciului
	Nr. beneficiari

	
	
	
	Dec. 2015
	Dec. 2016
	Dec. 2017
	Dec. 2018
	Dec. 2019
	Dec. 2020

	1.
	Complex de servicii comunitare

Târgu Secuiesc
	Centrul de îngrijire și asistență pentru persoane adulte cu dizabilități Târgu Secuiesc
	26
	27
	28
	25
	26
	27

	2.
	
	Centru pentru viață independentă pentru persoane adulte cu dizabilități Târgu Secuiesc
	15
	16
	16
	12
	16
	17

	3.
	
	Centru de servicii de recuperare neuromotorie de tip ambulatoriu pentru persoane adulte cu dizabilități Târgu Secuiesc
	20/

lună
	20/

lună
	20/

lună
	20/

lună
	20/

lună
	20/

lună


D). Activitatea Direcției generale în domeniul protecției persoanelor vârstnice
Căminul pentru Persoane Vârstnice Hăghig – Hídvégi Idősök Otthona a fost trecută în subordinea DGASPC Covasna prin Hotărârea Consiliului Județean Covasna nr. 178/2018. Căminul Pentru Persoane Vârstnice Hăghig este o instituție publică cu personalitate juridică care asigură, în regim instituționalizat condiții corespunzătoare de găzduire, hrană, îngrijiri medicale, recuperare și readaptare, activități de ergoterapie și de petrecere a timpului liber, asistență socială și psihologică. 

Căminul pentru Persoane Vârstnice Hăghig asigură găzduirea persoanelor vârstnice pe o perioadă nedeterminată și în funcție de nevoile individuale ale beneficiarului. 

Dinamica beneficiarilor în cadrul Căminului pentru Persoane Vârstnice Hăghig în ultimii trei ani se evidențiază în tabelul ce urmează: 

	
	Anul 2017
	Anul 2018
	
	Anul 2019
	Anul 2020

	Numărul asistaților la 1 ianuarie 
	91
	85
	
	76
	84

	Numărul solicitărilor primite
	18
	10
	
	29
	33

	Numărul solicitanților declarați admiși
	16
	10
	
	29
	33

	Numărul decedaților
	16
	16
	
	17
	32

	Numărul externaților
	6
	3
	
	4
	3

	Numărul suspendaților
	-
	-
	
	-
	4


E) Resurse umane și materiale 

Situaţia numărului total de personal la sfârşitul anului 2020 se prezintă astfel: existau  701 posturi aprobate, din care ocupate 569,75, vacante 131,25. 

Dintre acestea, în cazul funcţionarilor publici, erau 109 posturi aprobate, din care ocupate 98 (din care: temp. vacante 2) şi vacante: 11.                         

În privinţa personalului contractual, erau 592 posturi aprobate, din care ocupate 471,75 (din care: temp. vacante 11) şi vacante: 120,25.

În anul 2020 au avut loc 32 angajări (include si 1 transfer) şi 22 lichidări.

Evolutia posturilor aprobate si ocupate:

	Nr. posturi
	2015

fără Hăghig
	2016

fără Hăghig 
	2017

fără Hăghig
	2018
	2019
	2020

	Posturi aprobate
	622
	635
	635
	694
	701
	701

	Posturi ocupate
	465
	504
	506,5
	552
	562,75
	569,75


Situatia cheltuielilor de personal 2015-2019                                                [mii lei]

	Cheltuieli de personal
	2015

fără Hăghig
	2016

fără Hăghig
	2017

fără Hăghig
	2018
	2019
	2020

	Buget aprobat
	10760
	14839
	21150
	28411
	36670
	37168

	Plăţi efectuate 
	10624
	14064
	20833
	27729
	33801
	36832


În privinţa specializării, evoluţia structurii de personal al D.G.A.S.P.C. Covasna se prezintă astfel în ultimii trei ani:

	Nr.crt
	Personal angajat
	Anul

	
	
	2017

fără Hăghig
	2018
	2019
	2020

	1. 
	Specializat în domeniul socio-uman, cu studii superioare
	75,5
	90,5
	99
	129

	2. 
	Specializat în alte domenii, cu studii superioare
	26
	34
	33
	40

	3. 
	Cu studii postliceale, SSD
	36
	29
	28
	50

	4. 
	Cu studii medii
	233
	222,5
	220,5
	243

	5. 
	Cu alte studii (şcoală generală, şcoală profesională etc.)
	158
	161
	142
	108

	
	TOTAL
	528,5
	537
	521,5
	570


Situaţia activităţii de formare profesională pe ultimii trei ani:

	Anul
	2017

fără Hăghig
	2018
	2019
	2020

	Număr participanţi
	473
	407
	461
	111


F) Bugetul Direcţiei Generale de Asistenţă Socială şi Protecţia Copilului Covasna pe surse de finanţare pe anii 2017-2020:

· Lei -

	
	Total
	Buget de stat
	Buget CJ Cv
	Sponsorizări
	Proiecte

	2017
	56.397.380
	41.136.000
	15.246.000
	6.300
	9.080

	2018
	66.159.670
	48.159.000
	17.991.200
	9.470
	0

	2019
	49.051.380
	473.000
	47.583.006
	9.374
	986.000

	2020
	49.075.030
	16.041.000
	31.293.760
	3.210
	1.737.060


 SHAPE  \* MERGEFORMAT 



Harta serviciilor sociale ale Direcţiei Generale de Asistenţă Socială şi 

Protecţia Copilului Covasna
Servicii și programe furnizate de asociații și organizații neguvernamentale în județul  Covasna

Harta serviciilor sociale acordate de SPAS sau compartimente de asistență socială organizate la nivel de municipiu/oraș/comună în județul Covasna

7.2.  Serviciile publice de asistență socială sau compartimentele organizate la nivel de municipiu/oraș/comună

Atribuțiile acestor servicii în domeniul organizării, administrării şi acordării serviciilor sociale,  conferite de Legea asistenței sociale, sunt cele menționate la punctul 5.3.

În realitate există comunităţi la care serviciile se rezumă doar la consiliere socială, informare, stabilirea drepturilor sociale. În majoritatea cazurilor, serviciile sociale oferite în zona urbană au fost dezvoltate la iniţiativa organizaţiilor neguvernamentale. 

Această stare de fapt rezultă și din situația acreditărilor acestor servicii. 
Conform Listei furnizorilor de servicii sociale acreditați și a serviciilor sociale licențiate în baza Legii nr. 197/2012, publicate de Ministerul Muncii și Protecției Sociale, la data de 09 decembrie 2020 situația acestora, respectiv a serviciilor sociale furnizate, licențiate era următoarea:

	Nr. crt.
	Furnizorul acreditat
	Serviciul licențiat 

	1.
	Direcția de Asistență Socială Sfântu Gheorghe
	Centrul respiro din cadrul Complexului Zathureczky Berta, Cămin pentru persoane vârstnice din cadrul Complexului Zathureczky Berta, 

Centrul de zi pentru persoane vârstnice din cadrul Complexului Zathureczky Berta, 

Creşa cu program de lucru zilnic,

	2.
	Primăria Comunei Bodoc– Compartiment de Asistență Socială și Autoritate Tutelară
	Centrul de servicii sociale la domiciliu pentru persoane adulte cu handicap

	3.
	Primăria Comunei Hăghig- Compartiment Asistență Socială
	Centrul de zi pentru copii Hăghig, Centrul de zi pentru copii Iarăș

	4.
	Primăria Municipiului Târgu Secuiesc – Direcția de Asistență Socială
	Cantina socială



	5.
	Primăria Orașului Covasna- Direcția de Asistență Socială
	Centrul de zi de informare și consiliere


7.3. Organisme neguvernamentale
În judeţul Covasna în domeniul protecţiei sociale organismele neguvernamentale s-au implicat într-o gamă largă de probleme, cum ar fi protecţia persoanelor vârstnice dependente, protecţia persoanelor cu dizabilități, protecţia persoanelor bolnave, protecţia copiilor în situaţie de risc. 

În scopul satisfacerii diverselor nevoi identificate, organizaţiile neguvernamentale s-au specializat în furnizarea de servicii conform nevoilor sociale identificate. Dezvoltarea serviciilor existente este un proces continuu prin acţiunile intreprinse de ONG-uri, iar în unele cazuri există preocupări în vederea diversificării serviciilor şi crearea unor noi servicii.

Prin descrierea situaţiei referitoare la organizaţiile neguvernamentale care activează în domeniul social dorim să oferim o imagine completă privind serviciile sociale existente în judeţul Covasna.

Situația serviciilor și programelor furnizate de asociații și organizații neguvernamentale, conform evidenței Agenției Județene pentru Plăți și Inspecție Socială Covasna:
	Nr. crt.
	Furnizorul acreditat
	Serviciul licențiat

	1.


	Fundaţia Creştină Diakónia Filiala Sfântu Gheorghe
	Unitate de îngrijire la domiciliu:  Sfântu Gheorghe, Ilieni, Arcuș, Valea Crișului, Ghidfalău, Bodoc, Brateș, Reci, Covasna, Comandău, Baraolt, Brăduț, Vărghiș, Aita Mare, Bățani, Boroșneu Mare, Zagon, Ozun, Dalnic, Moacșa

Centru de integrare prin terapie ocupațională, de tip centru de zi pentru persoane cu dizabilități - Sfântu Gheorghe

	2.
	Fundaţia Creştină Diakónia Kapernaum
	Cantină socială – Sfântu Gheorghe

Centru de zi – tip supraveghere copii aflați în imposibilitatea de a fi supravegheați de familii din diferite motive - Arcuș

	3.
	Filiala Județeană Covasna a Societății de Cruce Roşie din România
	Unitate de îngrijire la domiciliu: Sfântu Gheorghe, Târgu Secuiesc, Belin

	4.
	Fundaţia Izabella
	Unitate de îngrijire la domiciliu – Sfântu Gheorghe

	5.
	Asociaţia Pro Nobis 
	Centru de zi pentru consiliere și sprijin pentru părinți și copii – Sfântu Gheorghe

	6.
	Asociația Casa Laura – Laura Ház  
	Centru de zi – Laura Ház – Baraolt

Centru de zi pentru copii cu dizabilități - Baraolt

	7.
	Asociația Serviciul de Ajutor Maltez în România Filiala Sfântu Gheorghe
	Casa maltezilor  - Sfântu Gheorghe

Azil de noapte pentru persoane fără adăpost – Sfântu Gheorghe

Centrul de zi pentru consiliere și sprijin pentru părinți și copii „Șansă pentru familie”- Sfântu Gheorghe – Sfântu Gheorghe

	8.
	Asociația de Binefacere „Sfânta Iustina”
	Serviciu social de tip rezidențial pentru protecția copilului- Dobârlău

	9. 
	Fundaţia  Sfântul Francisc 
	Casa familială Boldog Apor Vilmos - Covasna

Centrul de zi Boldog Apor Vilmos - Covasna

Centrul de zi Szent Rita - Estelnic

Centrul de zi P. Bartók Albert - Sânzieni

Centrul de zi Szent Piroska - Bixad

Centrul de zi Kelemen Didak - Mereni

	10.
	Fundația de Spital Szentkereszty Stephanie
	Cămin de bătrâni Lemnia - Lemnia



	11.
	Asociația Creștină Manna
	Centru de zi Manna - Mereni

	12.
	Asociația de Promovare a Sănătății Mentale Esély Lelki Egészségvédő Egyesület
	Centru de zi pentru consiliere și sprijin pentru părinți și copii Casa Început sigur pentru copii și familii – Sfântu Gheorghe

	13.
	Asociația Szentkereszty Stephanie Egyesület
	Centru de consiliere pentru prevenirea și combaterea violenței domestice –Târgu Secuiesc

	14.
	Asociația Zenobia din Târgu Secuiesc
	Cămin pentru persoane vârstnice Zenobia –Târgu Secuiesc

	15.
	Asociația Reuniunea Femeilor Ortodoxe din Întorsura Buzăului
	Nu are servicii licențiate

	16.
	Asociaţia Caritas Alba Iulia Asistență Medicală și Socială
	Centrul de îngrijire medicală și asistență socială la domiciliu - CIMAS Brețcu: Brețcu, Estelnic, Lemnia, Ojdula, Sânzieni, Târgu Secuiesc, Turia, Zăbala, Mereni, Poian, Cătălina, Ghelința, Cernat, Bixad

	17. 
	Asociația Caritas – Asistență Socială Filiala Organizației Caritas Alba Iulia
	Centru de zi pentru copii aflați în situație de risc de separare de părinți/Centru socio-educațional Ojdula - Ojdula 

Centrul de zi pentru copii provenind din familii aflate în dificultate – Sfântu Gheorghe

Centru de zi pentru consiliere și sprijin pentru părinți și copii – Sfântu Gheorghe

	18.
	Asociația Comunitatea Surorilor Franciscane sub Ocrotirea Sfintei familii din Mallersdorf
	Cămin de bătrâni Sfânta Clara Sânzieni

	19.
	Fundația Diaconică și a Tineretului Creștin - Kida 
	Nu are servicii licențiate

	20.
	Fundația Sera România
	Centru de zi de consiliere și sprijin pentru părinți și copii – Sfântu Gheorghe


Alți furnizori acreditați la nivelul județului

	Nr. crt.
	Furnizorul acreditat
	Serviciul licențiat 

	1.
	Agenția Națională Antidrog
	Centrul de prevenire, evaluare și consiliere antidrog Covasna

	2.
	Cabinet Accent Pro Consulting SRL 
	Nu are servicii licențiate

	3.
	Pro Seniore SRL
	Nu are servicii licențiate


8.  NEVOI PRIORITARE DE DEZVOLTARE A SERVICIILOR SOCIALE

Tipurile de servicii şi furnizori de servicii din județul Covasna prezintă o varietate destul de mare, însă nu există în fiecare caz o colaborare între furnizori care să permită folosirea eficientă a resurselor limitate care există în domeniul asistenţei sociale. 
Considerăm astfel că este foarte important să creem un sistem de comunicare, de colaborare  eficient. 
Este nevoie totodată și de realizarea unor parteneriate funcționale între Direcția generală și alte instituții cu care intră în contact în urma activității cu beneficiarii/potențialii beneficiari ai serviciilor (inspectoratul școlar, spitalele din județ, medicii de familie, poliția, autoritățile locale, ONG-uri, etc.).
8.1. Nevoi identificate de autoritățile locale 

Sugestiile propuse de autoritățile publice locale privind dezvoltarea serviciilor sociale în județ, cu ocazia consultării acestora, au fost următoarele:

· Îngrijire la domiciliu a persoanelor cu dizabilități și a persoanelor vârstnice: 3 primării (Valea Mare, Micfalău, Brăduț)

· Înființare centru de zi pentru persoane cu dizabilități: 3 primării (Covasna, Ojdula, Zăbala)

· Dezvoltarea serviciilor destinate persoanelor cu dizabilități/Combaterea abuzului și neglijării persoanelor vârstnice: 1 primărie (Bodoc)

· Adăpost de noapte: 1 primărie (Târgu Secuiesc)

· Centru de zi îngrijire și asistență pentru persoane vârstnice: 4 primării (Chichiș, Arcuș, Brețcu, Brăduț)

· Centru de zi pentru copii: 1 primărie (Poian)

· Echipă mobilă de intervenție (tip ambulanță socială): 1 primărie (Sfântu Gheorghe)

· Servicii de consiliere destinate victimelor violenței în familie și agresorilor: 1 primărie (Sfântu Gheorghe)

· Servicii de zi/rezidențial pentru personae cu afecțiuni/dizabilități psihice: 1 primărie (Sfântu Gheorghe)
· Serviciu de terapie familială, consiliere psihologică pentru familii, gup de sprijin pentru părinți: 1 primărie (Sfântu Gheorghe)
· Servicii pentru prevenirea abandonului școlar: 1 primărie (Sfântu Gheorghe)
· Afterschool/ școală după școală: 3 primării (Micfalău, Ojdula, Zăbala)
· Asigurarea unei mese calde/zi pentru școlari și preșcolari: 1 primărie (Ozun)
· Cămin pentru personae vărstnice: 1 primărie (Brăduț)
· Crearea de locuri de muncă: 2 primării (Ojdula, Zăbala)
· Centru comunitar pentru rromi în Doboșeni: 1 primărie (Brăduți)
Analizând sugestiile autorităților locale putem observa, că serviciile sociale care ar trebui dezvoltate/înființate sunt cele de sprijin pentru persoanele vârstnice și pentru persoanele cu dizabilități, suport pentru familiile cu copii școlari sau preșcolari.

8.2. Nevoi identificate de către Direcția Generală de Asistență Socială și Protecția Copilului Covasna 
8.2.1. În domeniul protecției și promovării drepturilor copilului
a) Sprijinirea menţinerii copiilor în familia naturală prin prevenirea abandonului  copiilor şi a instituţionalizării. 

Politicile europene şi cele naţionale în domeniu se axează pe sprijinirea şi responsabilizarea familiei în creşterea şi educarea copilului. Familia naturală reprezintă pentru copil mediul cel mai propice pentru creşterea şi dezvoltarea lui. 
Prevenirea instituţionalizării este astfel prioritară, un rol major revenind comunităţii locale din care provine copilul. Conform legislației în vigoare, autorităţile administraţiei publice locale au obligaţia să garanteze şi să promoveze respectarea drepturilor copiilor din unităţile lor administrativ-teritoriale, asigurând prevenirea separării copilului de părinţii săi, precum şi protecţia specială a copilului lipsit, temporar sau definitiv de îngrijirea părinţilor săi. 
Este importantă dezvoltarea unor servicii de sprijin pentru a întări responsabilitatea parentală, pentru a sprijini familiile cu risc ridicat de abandon. La nivel local, ar trebui să fie disponibilă o gamă largă de servicii pentru abordarea problemelor care se ivesc în diferite etape ale vieții familiilor.

În vederea realizării acestui lucru, unul dintre obiectivele strategiei prezente este dezvoltarea serviciilor primare pentru copii și familiile acestora de către autorităţile locale.  
DGASPC Covasna va sprijini autorităţile locale, în limitele prevăzute de legislaţie (sprijin metodologic, îndrumare), în vederea realizării acestor servicii și a atribuțiilor în domeniul protecției sociale. Astfel s-ar asigura posibilitatea intervenţiei locale, şi rezolvarea promptă a situaţiilor de risc.
Implicarea în mai mare măsură a autorităţilor publice locale şi soluţionarea la nivel local a problemelor sociale care privesc copiii ar duce la scăderea semnificativă a numărului copiilor instituţionalizaţi şi a cheltuielilor Direcţiei Generale de Asistenţă Socială şi Protecţia Copilului Covasna. 

b) Oferirea serviciilor de calitate, corespunzătoare standardelor minime obligatorii și nevoilor individuale ale copiilor din sistemul de protecție. 

Asigurarea calității serviciilor este una din prioritățile instituției. Acest lucru se referă atât la planificarea serviciilor, cât și la furnizarea acestora, incluzând toate aspectele legate de calitatea îngrijirii, educației și socializării, mediul în care se realizează acestea precum și asigurarea resurselor umane specilizate necesare. 

Implementarea și respectarea standardelor minime obligatorii aplicabile serviciilor este condiția acreditării furnizorilor de servicii și a acordării licenței de funcționare a serviciilor.   
În această ordine de idei dorim de asemenea continuarea/accelerarea tranziției de la servicii de îngrijire rezidențială a copiilor la servicii comunitare - închiderea Centrului de plasament ”Borosnyay Kamilla” Târgu Secuiesc prin reintegrare în familie sau prin oferire de alternative de tip familial beneficiarilor.
c) Soluţionarea cazurilor copiilor părăsiţi în spitale.

La nivelul judeţului Covasna s-a încheiat un protocol de colaborare între instituţiile responsabile pentru soluţionarea acestor cazuri. Periodic se organizează întâlniri de lucru pentru discutarea problemelor ivite, a metodelor de colaborare eficientă şi a modalităţilor de intervenţie.  La aceste întâlniri participă, de regulă, reprezentanţii spitalelor de pe teritoriul judeţului, reprezentanţii DGASPC Covasna cu atribuţii în domeniu şi reprezentanţii SPAS-urilor unde se identifică cele mai multe cazuri sau cazuri problematice.

În cazul copiilor care nu pot fi reintegrați în familia naturală, cea mai mare dificultate o reprezintă faptul că, în lipsa asistenților maternali profesioniști disponibili, copiii petrec mai mult timp decât ar fi necesar în spitale, în condițiile în care în conformitate cu Legea nr. 272/2004 privind protecția și promovarea drepturilor copilului, plasamentul copilului care nu a împlinit vârsta de 7 ani poate fi dispus numai la familia extinsă sau substitutivă, plasamentul acestuia într-un serviciu de tip rezidențial fiind interzis. 
Pentru rezolvarea acestei situații ar fi necesară dezvoltarea în continuare a sistemului de asistență maternală precum și formarea și atestarea unor asistenți maternali care să poată primi copii în regim de urgență (să existe locuri disponibile la AMP). Cu toate că situația copiilor părăsiți în spitale este monitorizată permanent, atât pe plan central, cât și pe plan local, restricțiile privind angajările nu au fost ridicate nici măcar în acest domeniu.
O altă dificultate întâmpinată este colaborarea deficitară cu unele SPAS-uri şi medici de familie în vederea reintegrării copiilor în familiile lor naturale, SPAS-urile conformându-se cu dificultate obligaţiilor lor de a monitoriza situaţia aceștor copii.
Acordăm o importanță deosebită clarificării situației juridice a copiilor din sistem și deschiderii procedurii de adopție, acolo unde acest lucru se impune. Din experiența noastră rezultă că cele mai multe adopții finalizate au fost cele din rândul copiilor din sistemul de asistență maternală, datorită vârstei acestora. Pe lângă faptul că aceasta reprezintă o finalitate a măsurii de protecție, copilul ajungând într-o familie, prin adopție se poate evita și saturația sistemului de asistență maternală.
d) Asigurarea unor servicii specializate pentru copiii cu nevoi speciale 
Fiecare copil trebuie să aibă șanse egale la educație, potrivit capacităților individuale. Practic, se observă că există un număr semnificativ de copii cu dizabilități crescuți în familie, care nu frecventează nici o formă de învățământ. Aceștia, cu timpul vor fi marginalizați de societate, scăzând posibilitatea socializării acestora. 

În cadrul unor astfel de servicii specializate, pe lângă activitățile de educație specifică, de recuperare/reabilitare a acestora, s-ar pune accent pe sprijinirea integrării treptate în societate. 
În județul Covasna există centre de reabilitare în patru zone: Sfântu Gheorghe, Baraolt, Întorsura Buzăului și Târgu Secuiesc. Pentru apropierea serviciilor de beneficiari, în vederea creșterii accesului copiilor la serviciile specializate, considerăm că este nevoie de acoperirea tuturor zonelor județului cu astfel de servicii, și anume și a zonei Covasna. Totodată am dori extinderea serviciilor acordate de Centrul de recuperare  pentru copilul cu dizabilităţi Întorsura Buzăului (eventual mutarea într-o locație mai spațioasă a centrului actual) și de Centrul de reabilitare Baraolt, prin extinderea spațiului în care se acordă momentan serviciile.
În altă ordine de idei, pentru asigurarea accesului copiilor cu diferite probleme de dezvoltare, cu dizabilități, sau cu orientare şcolară, care nu pot fi crescuți în familia proprie sau lărgită, la servicii specializate de reabilitare/recuperare, considerăm necesară înființarea unui serviciu rezidențial (casă familială) în Sfântu Gheorghe. 
Dorim de asemenea continuarea procesului de dezinstituționalizare și de trecere la îngrijirea în comunitate a copiilor prin finalizarea închiderii Centrului de plasament nr. 6 Olteni și susținerea funcționării noilor servicii, respectiv prin închiderea Centrului de plasament  pentru copii cu dizabilități Baraolt și identificarea unor alternative de tip familial, în comunitate.
e) Asigurarea de servicii specializate pentru copii care au săvârșit fapte penale și nu răspund penal și pentru copiii cu probleme de comportament din  sistemul de protecţie a copilului.
În legătură cu copiii care au săvârșit fapte penale și nu răspund penal, există probleme în cazul acelora care recidivează, săvârşind fapte penale cu o frecvenţă destul de ridicată. În aceste situaţii, obligaţiile instituite prin măsura de supraveghere specializată nu sunt îndeplinite, iar aceasta nu-şi mai găseşte aplicabilitate. În lipsa unor servicii specializate pe problematica acestei categorii de copii, ar fi posibilă doar plasarea acestora în serviciile de tip rezidenţial existente în subordinea D.G.A.S.P.C. Covasna, ceea ce ar duce la afectarea dezvoltării celorlalţi beneficiari. 

În ultimul timp sunt tot mai multe cazurile sesizate de copii cu probleme de comportament din cadrul serviciilor de protecție a copilului. Pentru a evita influența negativă a acestora, s-ar impune separarea lor de ceilalți copii din serviciile rezidențiale.    
Un astfel de serviciu cu personal specializat ar avea ca scop prevenirea şi combaterea acţiunilor sau comportamentelor deviante ale copiilor, educarea copiilor în spiritul respectului faţă de lege şi faţă de valorile morale, încurajarea şi sprijinirea lor în evoluţia spre o viaţă responsabilă şi corectă având ca finalitate integrarea şcolară, familială ori socială a copilului. 

f) Reabilitarea/extinderea capacității unor servicii 
Conform datelor Serviciului de asistență maternală profesională, în termen de 7 ani se preconizează ca un număr de minim 14  asistenţi maternali profesioniști să părăsească sistemul, aceștia ne mai putând solicita atestarea, din cauza vârstei. Numărul copiilor care vor necesita transferul de la aceștia, în alte servicii va fi de cca 20. 
Direcția Generală de Asistență Socială și Protecția Copilului Covasna implementează proiectul „TEAM-UP: Progres în calitatea îngrijirii alternative a copiilor”, ca partener al Autorității Naționale pentru Persoane cu Dizabilități, Copii și Adopții, beneficiarul proiectului. Prin proiect ne propunem angajarea în perioada 2021-2023 a unui număr de 33 AMP.  Cu toate încercările de mediatizare, există un număr relativ mic de cereri de atestare ca AMP, înregistrate la DGASPC Covasna, iar în multe cazuri, nu sunt asigurate condițiile impuse de normativele în vigoare pentru atestarea persoanelor solicitante. 

O altă problemă identificată este vârsta copiilor, asistenții maternali solicitând uneori transferul copiilor mai mari (cu vârsta mai mare de 12 ani) la un alt serviciu, motivând că nu fac față problemelor, comportamentelor specifice acestei vârste.  
Considerăm că o modalitate de rezolvare a celor menționate ar fi extinderea capacității unor servicii (în special a caselor familiale). 
g) Sprijinirea tinerilor din sistemul de protecţie a copilului în vederea integrării socio-profesionale. 

Aşa cum s-a menţionat  mai sus, Centrul de sprijin pentru tinerii peste 18 ani din Sfântu Gheorghe, din structura DGASPC Covasna este serviciul specializat care asigură tinerilor proveniţi din sistemul de protecţie a copilului consiliere şi sprijin în vederea continuării dezvoltării deprinderilor de viață independentă, a integrării pe piața muncii, pentru continuarea studiilor precum şi a căutării unei locuinţe. 

Conform datelor statistice, numărul tinerilor peste 18 ani din sistemul de protecție a copilului (servicii rezidențiale și AMP) este de 105, ia a celor cu vârsta cuprinsă între 14-17 ani este de 192. Pentru a facilita integrarea socio-profesională a acestora, va trebui să se pună un accent mai mare pe sprijinirea formării, dezvoltării și îmbunătățirii deprinderilor de viață independentă  în toate serviciile în care aceștia se află.
Considerăm totodată necesară o colaborare optimă cu autoritățile locale și cu Agenția Județeană pentru Ocuparea Forței de Muncă în vederea facilitării obținerii unor locuințe sociale și a unor locuri de muncă tinerilor care părăsesc sistemul de protecție.  
h) Intervenția în cazul mamelor minore

Având în vedere că în ultima vreme s-a constatat creșterea numărului minorelor care au născut în unitățile medicale de pe teritoriul județului, s-a acordat o atenție sporită acestui fenomen, atât la nivel central, cât și la nivel județean.
Ne propunem în continuare menținerea, întărirea colaborării cu instituțiile, autoritățile, persoanele cu atribuții în acest domeniu.

8.2.2.  În domeniul protecției persoanelor cu dizabilități

Sistemului actual de protecție a persoanelor adulte cu dizabilități trebuie menținut, consolidat, îmbunătățit și dezvoltat. La fel, trebuie menținută și sporită accesibilitatea serviciilor sociale. O preocupare constantă, în continuare, o constituie asigurarea calității serviciilor sociale. Sistemul corespunzător nevoilor identificate vizează incluziunea socială a persoanelor cu dizabilități.


Nevoile identificate la nivelul județului  se prezintă astfel: 


a) Consolidarea sistemului actual şi asigurarea calităţii serviciilor prin îmbunătăţire şi dezvoltare 


În continuare este necesară acordarea drepturilor persoanelor cu dizabilități, conform legislației în vigoare. 


Evaluarea persoanelor adulte cu dizabilități instituționalizate și neinstituționalizate trebuie menținută. Trebuie asigurată evaluarea persoanelor adulte cu dizabilități nedeplasabile la domiciliul acestora. 


Planurile individuale de intervenție se vor elabora în continuare. Managementul de caz trebuie consolidat și în cazul persoanelor cu dizabilități neinstituționalizate. Constituie o prioritate profesionalizarea echipelor de lucru, mai ales a celor pluridisciplinare. 

Este nevoie totodată de menținerea serviciilor rezidențiale, de zi și de tip ambulatoriu respectiv îmbunătățirea calității acestor servicii. 
b) Crearea de noi servicii și dezvoltarea celor existente care să corespundă nevoilor specifice din județ


În județul Covasna am identificat o lipsă acută de servicii rezidențiale şi de zi pentru persoane cu dizabilități. În judeţul Covasna există doar 38 de locuri rezidenţiale pentru persoane cu dizabilități mintal, în cele două centre rezidențiale: Centrul de îngrijire şi asistenţă Târgu Secuiesc, cu 24 locuri, și Centrul pentru viaţă independentă pentru persoane adulte cu dizabilităţi Târgu Secuiesc, cu 14 locuri.
Având în vedere atât solicitările de îngrijire în sistem rezidențial primite din partea unor potențiali beneficiari cât și nevoia de acordare de servicii specializate, tinerilor cu dizabilități care ies din serviciile de protecție a copilului și care nu au sprijin din partea familiei/rudelor, se impune extinderea capacității Centrul de îngrijire şi asistenţă Târgu Secuiesc, până la 30 locuri. 
Am identificat o nevoie de servicii pentru o categorie de persoane cu dizabilități care ar necesita asistenţă rezidenţială și pentru care nu există soluții momentan în județ - persoanele cu dizabilități neuropsihice. În momentul actual există 16 persoane  care beneficiază de servicii specializate în sistem rezidențial, în alte județe, în baza unor contracte/protocoale de prestare/acordare de servicii sociale. 
Pentru a asigura serviciile necesare la nivelul județului,  ar fi necesară înfiinţarea unui centru rezidențial specializat în judeţul Covasna. Ca soluție am identificat înfiinţarea unui serviciu în clădirea Centrului de reabilitare a copiilor cu handicap „Székely-Pótsa". 

Pentru tinerii cu dizabilități grad uşor sau mediu din sistemul de protecţie a copilului ar fi o soluţie înfiinţarea de locuinţe protejate, ceea ce ar fi o oportunitate ideală de a beneficia de protecţie în continuare dar în acelaşi timp şi de a asigura independenţa necesară pentru o viaţă demnă. 


8.2.3. În domeniul protecției persoanelor vârstnice


a) Menţinerea serviciilor de îngrijire la domiciliu

În județul Covasna serviciile de îngrijire la domiciliu din grija ONG-urilor acoperă o mare parte a județului. Aceste servicii necesită suport și susținere, deoarece mediul familial, căminul propriu este cel mai prielnic pentru persoana vârstnică atâta timp cât nevoile acesteia pot fi satisfăcute în condițiile respective.


De asemenea este necesară promovarea activităților de prevenire a instituționalizării persoanelor vârstnice, este importantă sprijinirea şi susţinerea prin programe, a ONG-urilor care oferă îngrijire la  domiciliu persoanelor vârstnice în nevoie. În judeţ persoanele vârstnice şi/sau bolnave au acces la îngrijire la domiciliu prin grija ONG-urilor în 35 comune/orașe/municipii: Sfântu Gheorghe, Ilieni, Arcuș, Valea Crișului, Ghidfalău, Bodoc, Brateș, Reci, Covasna, Comandău, Baraolt, Brăduț, Vărghiș, Aita Mare, Bățanii Mari, Boroșneu Mare, Zagon, Ozun, Dalnic, Moacșa, Belin, Târgu Secuiesc, Brețcu, Estelnic, Lemnia, Ojdula, Sânzieni, Turia, Zăbala, Mereni, Poian, Cătălina, Ghelința, Cernat, Bixad.
b) Crearea unor noi servicii specializate

Serviciile de tip rezidențial și de zi, atât cele publice cât și cele private sunt în număr insuficient raportat la o nevoie acută în acest sens, mai ales pentru persoanele vârstnice în situație socială precară sau în cazul persoanelor vârstnice de vârsta a treia.


Centrele de zi au scopul de a menţine persoana vârstnică în căminul propriu şi în mijlocul familiei şi comunităţii cât timp aceast lucru este posibil. 

Schimbările înregistrate în structura tradiţională a familiei şi transferul populaţiei tinere din zonele rurale către zonele urbane a condus la scăderea numărului de îngrijitori tradiţionali, ceea ce determină nevoia de creştere şi a serviciilor de îngrijire în sistem rezidenţial.

Așa cum reiese din prezentarea serviciilor licențiate, în judeţul Covasna sunt 5 centre rezidenţiale licențiate pentru persoane vârstnice: Căminul pentru persoane vârstnice Zenobia, Căminul pentru persoane vârstnice din cadrul complexului Zathureczky Berta, Căminul de bătrâni Lemnia, Cămin de bătrâni Sfânta Clara Sânzieni și Căminul pentru persoane vârstnice Hăghig.

O altă problemă socială în ascensiune este asistenţa rezidenţială a persoanelor vârstnice, în general de vârsta a treia, care suferă de demenţă sau boli incurabile. La nivel judeţean nu există centre rezidenţiale suficente pentru persoane vârstnice care necesită îngrijire permanentă de tip hospice sau din cauza tulburărilor de comportament asociate demenţei de diferite tipuri.


În concluzie crearea serviciilor de tip rezidențial primare şi specializate în judeţul Covasna constiuie o prioritate strategică. Pe perioada prezentei strategii ne propunem pe lângă extinderea, modernizarea, dotarea Căminului pentru persoane vârstnice Hăghig și completarea serviciilor acordate cu cele specifice persoanelor care suferă de demenţă sau boli incurabile. De asemenea, dorim înființarea unui cămin pentru persoane vârstnice în Târgu Secuiesc (în clădirea Centrului de plasament ”Borosnyay Kamilla”, după închiderea acestuia).
8.2.4. În domeniul combaterii violenței în familie și protecția victimelor violenței în familie.

Direcția Generală de Asistență Socială și Protecția Copilului Covasna are în structură un centru de primire în regim de urgență și o locuință protejată pentru victime ale violenței în familie, care  are ca obiectiv oferirea unui adăpost pentru această categorie. Beneficiarilor li se asigură găzduire, asistență, consiliere și sprijin în găsirea (dacă e cazul) a unui loc de muncă și în integrarea/reintegrarea socială. 

Ne propunem realizarea unor campanii de conștientizare care să vizeze această categorie de beneficiari. 

Un aspect la fel de important este întărirea capacităţii instituţionale a autorităţilor administraţiei publice centrale şi locale de gestionare a violenţei în 
familie corelată cu violenţa asupra copilului.

Ne propunem în continuare dezvoltarea reţelei de servicii integrate destinate victimelor violenţei în familie şi agresorilor, și prin acordarea unor servicii specializate, agresorilor.

8.2.5. În domeniul protecţiei persoanelor/familiilor aflate în nevoie  

Pentru persoanele care nu beneficiază de susţinerea familiei de provenienţă sau familii aflate în situație de risc, ne propunem înființarea unui centru rezidenţial de asistenţă şi reintegrare/ reintegrare socială pentru persoanele fără adăpost, care să ofere servicii de găzduire temporară, hrană, asistenţă medicală, consiliere, orientare şi inserţie socială.

8.2.6. Nevoi cu caracter general 

a) Combaterea și prevenirea traficului de persoane

Extinderea şi accentuarea dificultăţilor financiare, pentru anumite categorii de persoane în contextul evoluţiei socio-economice la nivel naţional crește vulnerabilitatea la trafic. Nivelul scăzut de trai al populaţiei şi lipsa unor oportunităţi reale de a depăşi situaţiile de dificultate, pe termen lung, generează sentimente de descurajare/neîncredere în şansele de bunăstare individuală în ţară şi favorizează migraţia. O categorie vulnerabilă aparte este reprezentată de copii, în mod special copiii aflaţi în îngrijirea familiilor confruntate cu dificultăţi socioe-conomice majore, respectiv familiile cu mulţi copii, cu venituri foarte scăzute, cu nivel de educaţie redus şi cu dificultăţi de inserţie pe piaţa muncii. 

Deși traficul de persoane nu este un fenomen care a luat amploare până în prezent în județul Covasna, considerăm că trebuie luate unele măsuri în special în privința creșterii gradului de conştientizare şi reacţie a publicului faţă de problema traficului. 

b) Dezvoltare de servicii de consiliere şi suport  

Persoanele din mediul rural în general nu au acces la servicii de suport şi consiliere socială, familială. Nu există centre de consiliere sau servicii mobile pentru activităţi de informare şi de promovare a serviciilor sociale specializate.


Ne propunem colaborarea cu ONG-urile acreditate în vederea asigurării unor astfel de servicii. 
c) Dezvoltarea resurselor umane implicate în protecţia copilului şi asistența socială
Protecţia copilului, asistenţa persoanelor cu dizabilități şi a persoanelor vârstnice necesită competențe speciale, astfel este necesară dezvoltarea resurselor umane direct implicate în această activitate. O altă necesitate o constituie suportul, prin consiliere și grupuri-suport a persoanelor din rețeaua informală (membrii de familie, vecini, etc) a persoanelor asistate în sistemul de protecţie socială. 

Formarea profesională continuă se impune şi pentru asigurarea şi îmbunătăţirea calităţii serviciilor în conformitate cu standardele de calitate în domeniu, deoarece pregătirea profesională a personalului trebuie să corespundă nevoilor complexe ale beneficiarilor. 

d) Sensibilizarea societății în vederea incluziunii sociale a persoanelor asistate și dezvoltarea unor programe de integrare pe piaţa muncii

În vederea integrării în societate și pe piața muncii a tinerilor și a persoanelor adulte cu dizabilități este nevoie de sensibilizarea opiniei publice, de suportul instituțiilor de învățământ, a autorităţilor, a tuturor factorilor cu atribuții în domeniu.

Activitățile întreprinse vor avea ca scop informarea și sensibilizarea față de problematica persoanelor cu risc de excluziune socială, a opiniei publice și a tuturor actorilor cu posibilitate de acțiune și de decizie în acest domeniu. 


În continuare este nevoie de dezvoltarea de programe pentru sprijinirea incluziunii şi integrării pe piaţa muncii a tinerilor care părăsesc sistemul de protecţie, a persoanelor vulnerabile aflate în dificultate, excluse sau în risc de excludere de pe piaţa muncii.  


În vederea unor programe de succes este necesară întărirea colaborării cu Agenţia Judeţeană pentru Ocuparea Forţei de Muncă Covasna, cu autoritățile locale şi ONG-uri. 

e) Menținerea cooperării și parteneriatului public-privat 


Parteneriatul public-privat în protecția copilului, a persoanelor cu dizabilități și a asistenței persoanelor vârstnice constituie un punct forte în județul Covasna. 

Cooperarea existentă trebuie menținută iar noi parteneriate,  programe variate pot constitui o resursă valoroasă în protecția socială.


Ca o completare a colaborărilor amintite mai sus, și în spiritul acestui parteneriat ne propunem și externalizarea unora dintre serviciile asigurate în prezent de  DGASPC Covasna, către ONG -uri sau contractarea de servicii specializate  care lipsesc din gama de servicii a DGASPC Covasna.
8.3. Nevoi identificate de ONG-uri

Obiectivele operaționale și activitățile propuse în conformitate cu nevoile identificate de ONG-urile acreditate ca furnizori de servicii sociale, care activează în județul Covasna se regăsesc în tabelele anexate, de la Capitolul 8. 

10.  EVALUARE, MONITORIZARE


Evaluarea și monitorizarea constantă a acțiunilor stabilite de prezenta strategie este necesară pentru a avea o imagine completă şi complexă asupra modului în care se realizează procesul de dezvoltare a serviciilor sociale în județul Covasna, pentru a răspunde nevoilor identificate.


Monitorizarea şi evaluarea implementării va tebui să se facă la nivelul fiecărei instituţii, autorități, ONG responsabile. 

În conformitate cu art. 118 din Legea nr. 292/2011 a asistenței sociale, autoritățile administraţiei publice locale au obligația de a elabora planuri anuale de acţiune privind serviciile sociale, în conformitate cu măsurile şi acţiunile prevăzute în strategia de dezvoltare a serviciilor sociale a judeţului de care aparţin. Urmărirea îndeplinirii acțiunilor din aceste planuri vor constitui o bună modalitate de monitorizare a atingerii obiectivelor.

Furnizorii privați de servicii sociale vor monitoriza implementarea strategiei în baza unor indicatori cantitativi şi calitativi stabiliți de aceștia și vor avea în vedere verificarea atingerii obiectivelor operaționale proprii. Evaluările vor fi sintetizate în rapoartele anuale de activitate ale acestora.

Prezenta strategie va putea fi revizuită în cazul în care în urma evaluării se constată schimbări în contextul social al județului, în nevoile grupurilor țintă sau, în funcție de actele normative apărute pe parcurs.  

